
ИНФОРМАЦИЯ
ЗА КАСОВОТО ИЗПЪЛНЕНИЕ НА ДЪРЖАВНИЯ БЮДЖЕТ И НА ОСНОВНИТЕ ПОКАЗАТЕЛИ НА КОНСОЛИДИРАНАТА ФИСКАЛНА ПРОГРАМА 
ЗА ПЪРВОТО ПОЛУГОДИЕ НА 2026 ГОДИНА

Растежът на БВП бе 2,9 % на годишна база през първото тримесечие на 2026 г., като основен принос имаха вътрешното търсене и физическото изменение на запасите. Потреблението на домакинствата нарасна с 10,5 %, което представлява осезаемо ускорение спрямо предходните тримесечия. Тази динамика се обяснява частично с увеличението на реалния разполагаем доход на домакинствата. Инвестициите в основен капитал нараснаха със 7,6 %, движени от вложенията в машини и оборудване. Износът на стоки и услуги се сви с 8,8 %, като спадът при услугите (14,6 %) беше по-изразен от този при стоките (6,7 %). При вноса на стоки и услуги бе отчетен растеж от 8,5 %, с водещо нарастване от страна на вноса на стоки. Динамиката на вноса може да се обясни с високите растежи на потреблението и на инвестициите в страната. Краткосрочните индикатори за второ тримесечие сочат към запазване на темпа на икономическия растеж. Оборотът в търговията на дребно, както и производството в бизнес услугите, продължиха да се развиват във възходяща посока. Същевременно, промишленото производство задълбочи своя спад. През второто тримесечие се наблюдава леко влошаване на бизнес климата, водено от строителството и услугите. Доверието на потребителите спадна, като подобрените очаквания за общата икономическа ситуация през следващата година бяха съпътствани от влошаване на очакванията за собственото финансово положение на респондентите.
Броят на заетите в българската икономика продължи да нараства през първото тримесечие на 2026 г. Той достигна 3 518 хил. д. (според ЕСС 2010), като се увеличи с 1,2 %. Това се дължеше изцяло на ръста на заетостта в строителството и услугите, съответно с 3,2 % и 3,1 % спрямо същия период на 2025 г., докато заетостта в аграрния сектор и промишлеността отчетоха понижение. Въпреки че темпът на нарастване на общия брой на заетите се запази относително висок, през първите три месеца на 2026 г. бе наблюдавано съществено забавяне в темпа на растеж на наетите работници и служители (с 0,4 % на годишна база). Регистрираният през първото тримесечие коефициент на безработица в страната бе 3,2 % според Наблюдението на работната сила, което бе с 0,7 пр. п. по-ниско спрямо стойността на индикатора за същия период на 2025 г. По данни на Агенция по заетостта през второто тримесечие на годината броят на регистрираните безработни бе малко над нивата, регистрирани през предходната година. През юни регистрираните безработни бяха с 2,4 % (или с 3 478 души) повече спрямо юни 2025 г.
През първото тримесечие на 2026 г. номиналното увеличение на средната работна заплата в страната достигна 12,7%. Повишението отразяваше и нарастването на минималната работна заплата, в съответствие с приетите промени за нейната актуализация, както и увеличението на заплатите в публичния сектор. Растежът на заплатите в обществения сектор (с 15,2%) изпревари този в частния (11,8%). Ускорението на номиналния растеж на средната работна заплата в съчетание със забавянето на инфлацията се отрази в ускорение на реалния растеж на доходите от труд до 10%. Растежът на реалната производителност на труда бе 1,6 % на годишна база през първото тримесечие на 2026 г. Текущото развитие отрази нарастване на индикатора в селското стопанство (с 8,1%), строителството (1%) и услугите (1,3%), докато при индустрията (без строителство) бе наблюдавано намаление от 3,7%.
Годишният темп на инфлацията според ХИПЦ следваше тенденция на ускорение до 6.3 % през май 2026 г. Поради конфликта в Близкия изток и прекъсването на доставките на суровини през Ормузкия проток цените на горивата за вътрешния транспорт отбелязаха рязко повишение през март и продължиха да нарастват бързо, като през май се увеличиха с почти 34 % на годишна база. През юни геополитическото напрежение се успокои след подписване на временно споразумение, а котировките на петрола сорт Брент се понижиха с повече от 20 % в доларово изражение за месеца. Вследствие на това цените на транспортните горива в страната отчетоха месечно понижение през юни, а поскъпването им на годишна база се забави значително. През юни за втори пореден месец бе наблюдавана и месечна дефлация при непреработените храни. Във връзка с тези развития, годишният темп на инфлация се забави с 1.1 пр. п. до 5,2 % през юни, а базисната инфлация бе 4,6 % на годишна база.
За периода януари-май 2026 г. по текущата сметка на платежния баланс бе отчетен дефицит от 3,4 % от прогнозния БВП спрямо 1,6 % година по-рано. Търговският дефицит отчете съществено повишение, като растежът на вноса на стоки (с 12,5 %) изпревари този на износа (7,7 %). В резултат, търговският дефицит достигна 3,6 % от прогнозния БВП. Принос за нарастването на дефицита по текущата сметка имаше и свиването на излишъка при търговията с услуги, като износът на услуги се сви с 6,4 %, докато вносът на транспортни услуги нарасна с 19,9 %. Дефицитът по първичния доход достигна 2,7 млрд. евро за периода януари–май при 1,9 млрд. евро година по-рано, като подробната разбивка показва, че промяната бе свързана основно с по-високи плащания по инвестиционен доход. Същевременно излишъкът по вторичния доход се увеличи до около 546,9 млн. евро при 373,2 млн. евро през съответния период на предходната година и имаше частично компенсиращ ефект върху текущата сметка.
За първите шест месеца на 2026 г. търсенето на кредити от частния сектор остана силно както в сегмента на домакинствата, така и при нефинансовите предприятия. В края на юни темпът му на растеж достигна 16,2 % на годишна база при 15,4 % в края на 2025 г. Търсенето на заемни средства от домакинствата продължи да се движи основно от кредитите за покупка на жилища, но потребителските кредити започнаха да се ускоряват плавно през полугодието и да увеличават приноса си за ръста на частния кредит. Основните фактори за това продължиха да бъдат относително високият номинален растеж на заплатите, ниските номинални лихвени проценти и продължаващата възходяща тенденция при цените на жилищата. Към края на юни годишният темп на растеж на кредитите на домакинствата достигна 21 %, като потребителските и ипотечните кредити се повишиха съответно с 14,8 % и 26,4 %. Нарастването на кредитите за нефинансови предприятия се ускори в сравнение с края на 2025 г. до 12,1 % на годишна база, при 10,1 % в края на декември 2025 г. с основен принос от страна на дългосрочните корпоративни кредити.

Подготовката на Бюджет 2026 и актуализираната средносрочна бюджетна прогноза за периода 2026-2028 г. премина през редица предизвикателства, което в крайна сметка доведе до забавяне на обичайните срокове в бюджетната процедура и късно внасяне на законопроекта в Народното събрание. Политическата нестабилност в края на 2025 г., която доведе до блокиране на приемането на законопроекта за държавния бюджет за 2026 г., както и решението на действащото в началото на 2026 г. служебно правителство за отлагане на внасянето на законопроекта за бюджета за 2026 г. за след провеждането на нови парламентарни избори през пролетта, блокираха бюджетната процедура за сравнително дълъг период, което измести реалистичните срокове за одобряване на бюджетните закони от Народното събрание за втората половина на месец юли. Поради тези причини за втори път през последните четири години до 24 юли бюджетът се изпълняваше при действието на чл. 87 на Закона за публичните финанси и при разпоредбите на Закона за прилагане на разпоредби на Закона за държавния бюджет на Република България за 2026 г., Закона за бюджета на държавното обществено осигуряване за 2026 г. и Закона за бюджета на Националната здравноосигурителна каса за 2026 г., или т. нар. „удължителен закон“ (обн., ДВ, ДВ, бр. 113 от 23.12.2025 г., в сила от 1.01.2026 г., изм. и доп., бр. 30 от 27.03.2026 г., в сила от 27.03.2026 г., бр. 52 от 8.06.2026 г., бр. 57 от 23.06.2026 г., в сила от 23.06.2026 г.).
За поредна година задължителната за прилагане според чл. 87, ал. 1 на Закона за публичните финанси (ЗПФ) разпоредба, налагаща извършването на разходи и трансфери по държавния бюджет при отчитането на действието на одобрените от Народното събрание и Министерския съвет нормативни актове, не предоставя обективна възможност да бъде изпълнено друго условие на същата разпоредба, което изисква разходите и трансферите по държавния бюджет да бъдат до размера им за същия период на предходната година. Именно тази колизия в разпоредбите на ЗПФ се урежда с разпоредбите на т. нар „удължителен закон“. Това на практика означава, че при база 2025 г. се надграждат разходи за сметка на поемани ангажименти, водещи до натрупване на нови постоянни разходи с целогодишен ефект при запазване на нивото на приходите (като относителен дял в БВП), генерирани без допълнителни мерки. Ръстът на разходите и трансферите се дължи на целогодишния ефект от прилагането на политики в областта на заплатите в публичния сектор, социалните плащания, пенсиите, инвестициите и др., а приходната част на бюджета не нараства със същите темпове. Фискалната цена от действието на тази нормативна база е формирането на текущ бюджетен дефицит още към полугодието на 2026 г., който на годишна база не може да бъде намален до допустимите стойности съгласно фискалните правила, разписани в ЗПФ, дори и ако бъдат приложени консолидационни усилия с изключително негативни за икономиката ефекти за периода на действие на ЗДБРБ за 2026 г. (август-декември 2026 г.). Допълнителен утежняващ фактор в това отношение е и непоследователната и финансово необвързана национална инвестиционна политика, включваща списъци от проекти в две приложения към законите за държавния бюджет на Република България за 2024 и 2025 г. Въпреки предприетите мерки за подобряване процеса на планиране на публичните инвестиции, поетите ангажименти през 2024 г. и 2025 г., които са възникнали като задължения и/или се очаква да възникнат като задължение през 2026 г., продължават да оказват натиск върху бюджетната рамка. Такива са основно инвестиционната програма на общините (по приложение № 3 към ЗДБРБ за 2025 г.) и дейности, финансирани от Агенция „Пътна инфраструктура“. Неефективното управление на публичните средства, непрозрачните обществени поръчки и липсата на контрол върху разходите допълнително увеличава натиска върху бюджета. Тези разчети бяха изходната позиция за подготовката на новата бюджетната рамка, или Базов бюджет за 2026 г. 
Отчитайки тези предизвикателства, фискалната рамка към внесения в началото на юли 2026 г. законопроект за държавния бюджет за 2026 г. (РМС №484/01.07.2026 г.) предвижда дефицитът по консолидираната фискална програма (КФП) за 2026 г. да възлезе на 5,7 на сто от прогнозния БВП, значително над допустимия праг за дефицита в ЗПФ от 3 на сто от БВП. Предвидено е в рамките на прогнозния хоризонт на АСБП дефицитът по КФП да се свие до 3 на сто от БВП към края на 2028 г. Законът за държавния бюджет на Република България за 2026 г. бе окончателно одобрен от Народното събрание на 24.07.2026 г. и обнародван в брой 69 на Държавен вестник от 31.07.2026 г.

С Решение (ЕС) 2026/1244 от 10 юли 2026 г. Съветът на ЕС откри процедура по прекомерен дефицит по отношение на България. Съветът също така прие препоръка към България, в която се очертава максималният допустим темп на растеж на нетните разходи, който страната ни трябва да следва, за да бъде прекратен прекомерният ѝ дефицит до 2029 г.
Целта на процедурата е да осигури навременно коригиране на прекомерни бюджетни дефицити и да гарантира устойчивостта на публичните финанси в държавите – членки на Европейския съюз. Процедурата се задейства, когато държава членка има бюджетен дефицит и/или дълг, надвишаващи референтната стойност съответно от 3 % и 60 % от БВП, в съответствие с член 126, параграф 3 от Договора за функционирането на Европейския съюз.
Решението на Съвета да открие процедурата за България се дължи на прогнозирания от ЕК  бюджетен дефицит на страната за 2026 г. от 4,1 % от БВП, който се очаква да продължи да надвишава 3 % от БВП и през 2027 г. За разлика от 2025 г., според Съвета обяснението за превишението на критерия за дефицита през 2026 г. над прага от 3 % от БВП не може да се обясни напълно с използването от страна на България на националната клауза за изключение (дерогация) за разходи за отбрана по Пакта за стабилност и растеж.
Следва да се отбележи, че при извършената оценка, включително при прилагането на активираната националната клауза за дерогация, свързана с увеличените разходи за отбрана, Европейската комисия не установи нарушение по отношение на критерия за дефицита през 2025 г., но в доклада е констатирано значително отклонение от одобрената траектория за нетните разходи на сектор „Държавно управление“ за същата година. Проектирайки отклонението от одобрените параметри за нетните разходи в средносрочен план ЕК констатира последващото очаквано влошаване на бюджетното салдо и превишаването на референтната стойност за дефицита през 2026 г. и 2027 г. Комисията приема, че това превишение не е временно по своя характер и не може да бъде обосновано единствено с приложението на националната клауза за дерогация за разходите за отбрана.
В своята препоръка Съветът постановява, че България следва да предприеме ефективни действия и да представи до 15 октомври 2026 г. необходимите мерки за намаляване на дефицита си. При липса на достатъчен напредък Съветът може да предприеме допълнителни мерки срещу страната ни съгласно европейската рамка за икономическо управление.
Полугодието на 2026 г. завърши без приет от Народното събрание Закон за държавния бюджет на Република България за 2026 г. Това наложи за период от повече от шест месеца събирането на приходи и извършването на разходи и предоставянето на трансфери по държавния бюджет да  се извършва съгласно разпоредбата на чл. 87, ал. 1 на ЗПФ при действието на Закона за прилагане на разпоредбите на ЗДБРБ за 2025 г., ЗБДОО за 2025 г. и ЗБНЗОК за 2025 г. За разлика от предходни години, когато прилагането на аналогична законова рамка през първите месеци на годината доведе до известно задържане на разходите, през 2026 г. се наблюдава противоположна тенденция на устойчиво нарастване на разходите, за което допринасят основно законодателни промени, одобрени през 2025 г., в т. ч. увеличените размери на възнагражденията в някои администрации, увеличените размери на пенсиите, на минималната работна заплата и ръста на заплатите в бюджетния сектор с инфлацията за 2025 г. и т. н. Натискът от страна на разходите по националния бюджет се допълва от навлизането на инвестициите и проектите, финансирани по Националния план за възстановяване и устойчивост във финален етап, както и от значителното нарастване на разходите по Програмата за общински инвестиционни проекти. Всички тези фактори водят до изпреварващ ръст на разходите, докато тенденциите в приходите очертават умерено нарастване. Това от своя страна е и причината нарастването в приходите да изостава значително спрямо ръста в разходите.
Фискалните развития през първото полугодие на 2026 г. бяха доминирани от множество фактори, влияещи разнопосочно върху бюджетните показатели. От една страна, след провеждането на извънредни парламентарни избори през април бе сформирано категорично парламентарно мнозинство, което сложи край на периода от няколко години на политическа нестабилност и фрагментираност в Парламента. Международните рейтингови агенции оценяват положително сформирането на стабилно парламентарно мнозинство през 2026 г., тъй като то създава предпоставки за възстановяване на политическата и институционалната стабилност и за провеждане на последователна фискална политика. Според S&P Global Ratings стабилното управление повишава вероятността за реализиране на фискална консолидация, провеждане на структурни реформи и по-ефективно усвояване на европейските средства. На тази основа агенцията подобри перспективата по кредитния рейтинг на България от „стабилна“ на „положителна“, като подчерта, че запазването на благоприятната оценка зависи от постигането на устойчиво подобрение на публичните финанси и ограничаването на бюджетния дефицит.
От друга страна обаче, през периода се наблюдаваше разширяване на зоните с военни конфликти, към които се добавиха и военните действия в Близкия изток. Тези развития очертават  необходимост от подкрепа на енергийната независимост и активиране при необходимост на компенсаторни мерки при евентуални сътресения на енергийните пазари. Военните действия в Украйна и напрежението в Близкия изток поддържат висок риска от нови ценови шокове при енергоносителите и суровините. Глобалната икономическа несигурност се задълбочи, което съответно е свързано с по-висока инфлационна несигурност и потенциални рискове за забавяне на икономическия растеж и потенциално по-слаби бюджетни приходи вследствие на по-ниската икономическа активност и външно търсене. Допълнителна потенциална тежест върху бюджета създава глобалната търговска нестабилност, свързана с непредвидимата политика на САЩ спрямо ЕС и други търговски партньори, която увеличава рисковете за износа, инвестициите и приходите от данъци. 
От страна на приходите към полугодието се наблюдава нарастване на данъчните приходи и приходите в частта на помощите и даренията (основно грантове по програмите и фондовете на ЕС), докато неданъчните приходи се свиват спрямо същия период на предходната година. В номинално изражение приходите по КФП нарастват с над 1,6 млрд. евро (8,1 на сто) спрямо първите шест месеца на 2025 г., като основната част от този ръст се формира от данъчно-осигурителните приходи, които нарастват с над 1,5 млрд. евро (9,2 на сто). Основен двигател на отчетения ръст в частта на данъчно-осигурителните приходи са косвените данъци, основно  постъпленията от ДДС (номинален ръст от 15,5 на сто спрямо същия период на предходната година), както и приходите от социални и здравно-осигурителни вноски (номинален ръст от 10,8 на сто), ДДФЛ (ръст от 14,6 на сто) и други. Факторите за тези развития са свързани, от една страна, с продължаващото силно вътрешно потребление, което задно с натиска върху цените от военния конфликт в Близкия изток чрез шоковете върху международните пазари на енергоносители и горива и други основни суровини и обема на внесените стоки, курса на щатския долар и др. влияят върху размера на приходите от ДДС. От друга страна, и през първото полугодие на 2026 г. продължи да се отчита устойчив ръст на възнагражденията както в публичния сектор, така и в икономиката като цяло, което доведе до запазване на нарастването на средната работна заплата за страната, респективно средния осигурителен доход, на сравнително високо ниво. Това оказва положителен ефект върху приходите от ДДФЛ и от социални и здравно-осигурителни вноски. Следва да се отбележи, че намалението при приходите от акцизи (спад от 5,3 на сто) и корпоративни данъци (спад от 6,1 на сто) се дължи, от една страна, на базов ефект в 2025 г. от увеличението на акцизите от месец май 2025 г. и наблюдаваното тогава презапасяване с акцизни стоки при по-благоприятния режим преди увеличението. От друга страна, при корпоративните данъци, съпоставено с предходната година, постъпленията са по-ниски поради внесени авансово вноски по ЗКПО от финансови институции през 2025 г., които за данъчни цели ще се приспадат през 2026 г. и следващи години. Предвид изложеното, изпълнението на разчетите към ЗДБРБ за 2026  г. (ДВ, бр. 69 от 31.07.2026 г.) в частта на данъчните приходи по КФП към полугодието на 2026 г. е 46,3 на сто.
В частта на неданъчните приходи се очертава забавяне основно при постъпленията от дивидент за държавата от дружества с държавно участие в капитала, както и при приходите от продажба на квоти за емисии на парникови газове по бюджета на Фонд „Сигурност на електроенергийната система“. При постъпленията от дивидент за държавата от държавни предприятия постъпленията през настоящата година са значително по-малко от отчетените към полугодието на 2025 г. – при постъпили 333,7 млн. евро от дивидент за държавата от държавни предприятия за шестте месеца на 2025 г., през същия период на 2026 г. са постъпили едва 37,1 млн. евро, което е в резултат основно на внесен междинен дивидент за финансовата 2025 г. още през 2025 г. Това води до по-ниски вноски в бюджета от дивидент за държавата през 2026 г., когато обичайно би следвало да се внесе дивидента за финансовата 2025 г.
Изпълнението на разчетите в частта на помощите към полугодието е относително ниско (18,5 на сто от разчета към ЗДБРБ за 2026 г.), основно поради значителният размер на планираните постъпления от ЕК по четвъртото и петото искане за плащане по Механизма за възстановяване и устойчивост (МВУ), които обаче трябва постъпят през второто полугодие на 2026 г. На 31.07.2026 г. e получен транш в размер на 896 120 667 евро по четвърто искане за плащане, като са задържани средства за неизпълнение на два етапа в размер на 72 807 855 евро, а отчитане на реформата за водоснабдяване и канализация и средствата свързани с нея са прехвърлени към пето искане за плащане. В началото на м. август се очаква получаване на задържаните средства от трето искане за плащане, свързани с реформата за главния прокурор в размер на 109 млн. евро. За да бъдат получени в пълен размер средствата по пето искане за плащане, както и задържаните средства до момента са необходими действия както от страна на Народното събрание за осигуряване на съответствие на част от законодателните реформи с поетите ангажименти в НПВУ, така и от страна на органи, част от съдебната система и изпълнителната власт. 
През първите шест месеца на 2026 г. се наблюдава относително ускорено нарастване на разходите, докато нарастването в частта на приходите бе по-умерено, което съответно се отрази във формиране на дефицит в размер на 2,4 млрд. евро. (1,9 % от прогнозния БВП) по консолидираната фискална програма към края на юни 2026 г. За разлика от предходната година, когато през юни и юли еднократните приходи от дивидент за държавата от държавни предприятия и авансово внесени вноски по ЗКПО компенсираха част от натрупания дефицит от предходните месеци, през 2026 г. ръстът на разходите е по-висок от темпа на нарастване на приходите, включително и поради липсата на еднократни приходи и по-ниски постъпления от корпоративен данък, което е причина за отчетения бюджетен дефицит към полугодието. 
Спрямо същия период на предходната година разходите и вноската в общия бюджет на ЕС нарастват номинално с 2,3 млрд. евро (10,7 на сто), което се дължи както на нарастването на разходите по националния бюджет, така и на разходите по сметките за средства от ЕС. В отделните разходни показатели най-значително нарастване има при социалните и здравноосигурителните разходи (0,9 млрд. евро), както и в частта на разходите за персонал (0,6 млрд. евро), капиталовите разходи (0,3 млрд. евро), разходите за издръжка (0,2 млрд. евро) и други. Ръстът на разходите се дължи на влезли в сила нормативни актове, вкл. промени в пенсионната сфера, разходи по реализирането на одобрени от Народното събрание инвестиционни проекти по Общинската инвестиционна програма, нарастване на разходите по проектите и инвестициите по ПВУ, увеличени размери на възнагражденията в бюджетния сектор с 5 на сто от 1 януари 2026 г., увеличен размер на минималната работна заплата и други.
При отделните елементи на разходите, съпоставено със същия период на предходната година, най-значителен номинален ръст се отчита при социалните и здравноосигурителните разходи (вкл. стипендиите) (0,9 млрд. евро или 9,0 на сто), в т.ч. разходите за пенсии нарастват с 0,6 млрд. евро (10,3 на сто). Основните мерки в пенсионната сфера, действащи през първото полугодие на 2026 г., са влезлите в сила през 2025 г.: от 1 юли 2025 г. пенсиите за трудова дейност, отпуснати до 31 декември 2024 г., бяха осъвременени с 8,6 % по реда на чл. 100 от Кодекса за социално осигуряване (т.нар. „швейцарско правило“). Мярката обхвана около 2,041 млн. пенсионери. Предвид обстоятелството, че посочените мерки не са действали през първото полугодие на 2025 г. при съпоставката със същия период на предходната година се наблюдава базов ефект, което обуславя относително високия номинален ръст. 
Друг елемент на разходите, при който се отчита съществено нарастване спрямо полугодието на предходната година (с 0,6 млрд. евро или 10,8 на сто), са разходите за персонал. Разгледани по съставни бюджети, най-съществена част от номиналното нарастване на разходите за персонал се формира по общинските бюджети, където те нарастват с 0,33 млрд. евро (15,6 на сто), следвани от разходите за персонал по държавния бюджет, които нарастват с 0,22 млрд. евро (7,2 на сто). Нарастването на разходите се дължи основно на увеличение на размера на възнагражденията със ЗДБРБ за 2024 г. и 2025 г., повлияно в значителна степен от одобрение с промени в различни закони, регламентиращи т.нар. „автоматизми“ при определянето на заплатите в редица сектори, както и одобреното с „удължителния“ закон увеличение на възнагражденията в бюджетния сектор с натрупаната инфлация през 2025 г. (5 на сто), считано от 01.01.2026 г. Върху разходите за персонал влияние оказва и увеличеният размер на минималната работна заплата. 
Капиталовите разходи нарастват с 0,3 млрд. евро (16,3 на сто) спрямо полугодието на 2025 г., като основен принос отново имат капиталовите разходи и трансфери, извършени по сметките за средства от ЕС, свързани с изпълнението на инвестициите и проектите по ПВУ, които нарастват с 0,5 млрд. евро (68,8 на сто), както и капиталовите разходи и трансферите по общинските бюджети, които нарастват с 0,3 млрд. евро. (основно поради разходите по одобрените от Народното събрание проекти по Общинската инвестиционен програма). Намаление при капиталовите разходи се отчита по държавния бюджет (с 0,5 млрд. евро), основно поради промяна в договорените срокове за плащане по инвестиционен проект в областта на отбраната.


Фискални предизвикателства 

Основно предизвикателство през настоящата година е успешното и в срок изпълнение на инвестициите и проектите по НПВУ, заедно с което в ускорен порядък трябва да бъдат завършени и реформите, заложени в Плана. Това изисква безпрецедентна мобилизация както на бюджетни ресурси, така и на експертиза и капацитет при управлението и изпълнението на проектите. Въпреки сериозното ускоряване при финансирането на разходите по Плана през отчетния период, в последните два месеца от срока на допустимост на разходите по ПВУ, т. е. до 31 август, предстои да бъде извършена огромна по обем работа, с оглед максимално усвояване на алокираните за България средства от Механизма. Концентрирането на огромен обем от дейности по изпълнението и приключването на НПВУ представлява потенциален риск за поддържане на адекватна одитна следа и спазване на срока за допустимост на разходите, което също може да постави под натиск националния бюджет в средносрочен хоризонт.

Сериозен натиск върху разходите оказа въведеното обвързване на възнагражденията в редица бюджетни сектори със средната работна заплата, както и определянето на размера на минималната работна заплата чрез формула, включваща средната работна заплата в страната. Тези т. н. „автоматизми“, от една страна, доведоха до сериозни  диспропорции между възнагражденията в отделните бюджетни системи, като заедно с това действат демотивиращо на заетите, тъй като постигнатите резултати нямат голямо влияние върху размера на възнагражденията, а от друга, поставят под сериозен натиск разходната част на бюджета, което застрашава устойчивостта на публичните финанси при настоящата данъчна система. Тези предизвикателства изискват сериозен анализ на действащото законодателство по отношение на определянето на възнагражденията в бюджетния сектор, на база на който да бъдат идентифицирани мерки и реформи, които да премахнат автоматизмите, да намалят диспропорциите и да ограничат натиска върху разходите в средносрочен хоризонт.
Друго сериозно предизвикателство представляват проектите по Инвестиционната програма за общински проекти със срок на изпълнение и въвеждане в експлоатация до 30 юни 2027 г. Одобрените до сега проекти, включени в Приложение 3 към чл. 113 на ЗДБРБ за 2025 г., също изискват сериозен ресурс, като данните показват, че отново се очаква концентриране на значителни разходи през 2026 г. и 2027 г., предвид срока за приключване на проектите. Към това могат да се добавят и нови задължения за разходи по поети ангажименти през 2025 г., които към момента не са обезпечени с финансиране.


1. Основни показатели по консолидираната фискална програма[footnoteRef:2] за първото полугодие на 2026 г. [2:  Обхваща държавния бюджет и бюджетите на общините, социалноосигурителните фондове, ДВУ, БАН, БНР, БНТ, БТА, бюджетите по чл.13, ал.4 от ЗПФ, както и сметките за средствата от ЕС и сметките за чужди средства на бюджетните организации. Данните за текущата година са на база месечни отчети, а тези за предходната година - на база тримесечни отчети на ПРБ.] 

Изпълнението на основните показатели по консолидираната фискална програма за първото полугодие на 2026 г. е представено в следната таблица:

Таблица[footnoteRef:3] №1											        (млн. евро) [3:  Поради извършено закръгление в млн. евро, някои сумарни позиции в Таблица №1, Таблица  №2 и в текста не се изчерпват от съставните им числа.] 

	ПОКАЗАТЕЛ
	Разчет 2026 г.[footnoteRef:4] [4:  Разчети към ЗДБРБ за 2026 г. (oбн., ДВ., бр. 69 от 31.07.2026 г.).] 

	Отчет към 30.06.2026 г.
	Изпълнение

	
	 КФП
	 КФП
	Национален бюджет
	Европейски средства
	спрямо разчет

	к.1
	к.2
	к.3=к.4+к.5
	к.4
	к.5
	к.6=к.3:к.2

	ПРИХОДИ, ПОМОЩИ И ДАРЕНИЯ
	49 615,3
	21 573,8
	20 514,5
	1 059,3
	43,5%

	  Данъчни приходи
	38 440,1
	17 799,1
	17 799,1
	
	46,3%

	  Неданъчни приходи
	5 784,1
	2 661,7
	2 661,4
	0,3
	46,0%

	  Помощи и дарения
	5 391,1
	1 113,0
	54,0
	1059,0
	20,6%

	РАЗХОДИ И ВНОСКА ЗА ОБЩИЯ БЮДЖЕТ НА ЕС
	56 807,2
	23 990,0
	22 030,0
	1 960,0
	42,2%

	  Нелихвени
	54 244,5
	22 913,0
	20 953,0
	1 960,0
	42,2%

	    Текущи
	44 822,0
	20 508,8
	19 886,5
	622,4
	45,8%

	    Капиталови
	9 408,1
	2 388,7
	1 064,5
	1 324,2
	25,4%

	           в т.ч. нетен прираст на държавния резерв
	47,5
	30,5
	30,5
	
	64,2%

	    Предоставени тек. и капит. трансфери за чужбина
	14,5
	15,6
	2,1
	13,5
	107,1%

	  Лихвени
	1 059,2
	516,7
	516,7
	
	48,8%

	  Резерв за неотложни и непредвидени разходи[footnoteRef:5] [5:  В позицията "Резерв за непредвидени и неотложни разходи" се посочват само данните по разчет. Разходите по отчет се отразяват по съответните разходни позиции, към които се отнасят извършените разходи.] 

	221,3
	
	
	
	 

	  Вноска за общия бюджет на ЕС
	1 282,2
	560,3
	560,3
	 
	43,7%

	Трансфери - нето
	
	 
	-444,1
	444,1
	 

	БЮДЖЕТНО САЛДО
	-7 191,9
	-2 416,2
	-1 959,6
	-456,6
	 



· Приходите, помощите и даренията по консолидираната фискална програма (КФП) за първото полугодие на 2026 г. са в размер на 21 573,8 млн. евро, което представлява 43,5 % от разчетите към ЗДБРБ за 2026 година. Постъпленията нарастват с 8,1 % (1 621,9 млн. евро) спрямо същия период на 2025 г. Данъчно-осигурителните  приходи нарастват номинално с 9,2 % (1 504,8 млн. евро), неданъчните приходи са по-ниски с 292,0 млн. евро (основно в резултат на по-ниските приходи от дивидент от държавни предприятия през 2026  г., поради внесен междинен дивидент през 2025 г.), а постъпленията в частта на помощите и даренията са повече с 409,2 млн. евро.
Данъчните постъпления (вкл. приходите от осигурителни вноски) са в размер на 17 799,1 млн. евро (46,3 % от разчетените за годината) и формират 82,5 % от общите постъпления по КФП за периода.
Приходите в частта на преките данъци възлизат на 3 790,1 млн. евро, което представлява 45,9 % от разчета за 2026 г. и ръст от 187,5 млн. евро (5,2 %) спрямо отчетените към юни 2025 г. Приходите от косвени данъци са в размер на 7 558,7 млн. евро, което представлява 44,4 % от предвидените в ЗДБРБ за 2026 г. и ръст от 709,6 млн. евро (10,4 %) спрямо отчетените към юни 2025 г. Постъпленията от други данъци (включват други данъци по ЗКПО, имуществени и др. данъци) са в размер на 835,1 млн. евро, което представлява 54,6 % от годишния разчет и ръст спрямо отчетените към юни 2025 г. с 58,2 млн. евро (7,5 %). Приходите от социални и здравноосигурителни вноски са в размер на 5 615,2 млн. евро или 48,3 % от разчета за 2026 г. и ръст от 549,6 млн. евро (10,8 %) спрямо отчетените към юни 2025 г. 
Неданъчните приходи са в размер на 2 661,7 млн. евро, което представлява 46,0 % от годишните разчети и спад с 292,0 млн. евро, 9,9 % спрямо същия период на 2025 г. Тези приходи се формират основно от приходи от държавни, общински и съдебни такси, приходи и доходи от собственост, приходи от концесии, приходи от продажба на квоти за емисии на парникови газове и други. 
Приходите от помощи и дарения (основно постъпления по програмите и фондовете на ЕС) към юни 2026 г. са в размер на 1 113,0 млн. евро. 

Разходите по КФП (вкл. вноската в бюджета на ЕС) към юни 2026 г. възлизат на 23 990,0 млн. евро, което е 42,2 % от годишните разчети. За сравнение, разходите по КФП към юни 2025 г. бяха в размер на 21 667,4 млн. евро. Нарастване на разходите има основно при социалните и здравноосигурителните плащания, включително разходите за пенсии, както и при разходите за персонал, капиталовите разходи и други. Причините за наблюдавания ръст на разходите  основно са: базов ефект в разходите за пенсии след тяхната индексация от 1 юли 2025 г. с 8,6 на сто, увеличението на минималната работна заплата от януари 2026 г., както и допълнителното увеличение на възнагражденията с размера на натрупаната инфлация за 2025 г., считано от януари 2026 г., значителен ръст на капиталовите разходи, който се дължи на изпълнението на инвестициите и проектите по Общинската инвестиционна програма и Националния план за възстановяване и устойчивост, и други.
Нелихвените разходи към юни 2026 г. са в размер на 22 913,0 млн. евро, което представлява 42,2 % от годишния разчет и ръст от 2 130,2 млн. евро (10,2 %) спрямо отчетените към юни 2025 г. Текущите нелихвени разходи са в размер на 20 508,8 млн. евро. Капиталовите разходи (вкл. нетния прираст на държавния резерв) възлизат на 2 388,7 млн. евро. Предоставените текущи и капиталови трансфери за чужбина са в размер на 15,6 млн. евро. Лихвените плащания са в размер на 516,7 млн. евро (48,8 % от планираните за годината и ръст от 153,1 млн. евро спрямо същия период на 2025 г.).
Разходите по КФП по основните разходни групи към юни 2025 г. и 2026 г. са представени на следната графика:

· Вноската на Република България в общия бюджет на ЕС, изплатена към 30.06.2026 г. от централния бюджет, възлиза на 560,3 млн. евро., което е в изпълнение на действащото към момента законодателство в областта на собствените ресурси на ЕС. 
· Бюджетното салдо по консолидираната фискална програма към юни 2026 г. е отрицателно в размер на 2 416,2 млн. евро (1,9 % от прогнозния БВП).
· Общият размер на касовите постъпления от ЕС (от Структурните и Кохезионния фондове, от ЕЗФРСР и ЕФМДР, от средства за директни плащания към земеделските производители и плащания по пазарни мерки и др.) за първото полугодие на 2026  г. е 1 694,0 млн. евро. Нетните постъпления от ЕС към 30.06.2026 г. (касови постъпления от ЕС, намалени с вноската в общия бюджет на ЕС) са положителни в размер на 1 133,7 млн. евро.
· Фискалният резерв[footnoteRef:6] към 30.06.2026 г. е 6 881,6 млн. евро, в т. ч. 5 365,0 млн. евро депозити на фискалния резерв в БНБ и банки и 1 516,6 млн. евро вземания от фондовете на Европейския съюз за сертифицирани разходи, аванси и други. 
 [6:  Обхватът на показателя фискален резерв е в съответствие с §1, т. 41 от Допълнителните разпоредби на Закона за публичните финанси.] 

2. Изпълнение на държавния бюджет[footnoteRef:7] за първото полугодие на 2026 г. [7:  Държавният бюджет включва централен бюджет, бюджетите на НС, съдебната власт, министерствата и ведомствата.] 

Изпълнението на основните показатели по държавния бюджет, на база месечните отчети на първостепенните разпоредители с бюджет е, както следва:   
             Таблица[footnoteRef:8]  №1      		                                          					(млн. евро) [8:  Поради извършено закръгление в млн. евро, някои сумарни позиции в Таблица № 1 и в текста не се изчерпват от съставните им числа.] 

	ПОКАЗАТЕЛИ
	ЗДБРБ      2026 г.
	Отчет
юни 2026 г.
	Изпълнение спрямо ЗДБРБ 2026 г.

	Общо приходи, помощи и дарения
	28 460,8
	12 796,3
	45,0%

	   -Данъчни приходи
	25 409,5
	11 429,3
	45,0%

	      Корпоративни данъци
	3 498,5
	1 536,2
	43,9%

	      ДДФЛ
	4 752,0
	2 249,6
	47,3%

	      ДДС
	12 803,8
	5 721,0
	44,7%

	      Акцизи 
	3 963,5
	1 691,2
	42,7%

	      Данък в/у застрахователните премии
	43,4
	20,5
	47,3%

	      Мита и митнически такси
	220,0
	126,0
	57,3%

	      Други данъци
	128,3
	84,8
	66,1%

	   -Неданъчни приходи
	3 051,1
	1 332,0
	43,7%

	   -Помощи и дарения
	0,3
	35,0
	

	 Разходи, трансфери и вноска в бюджета на ЕС
	35 780,7
	14 710,7
	41,1%

	   -Нелихвени разходи
	16 502,7
	5 481,9
	33,2%

	      Текущи 
	13 326,8
	5 079,9
	38,1%

	      Предоставени тек. и капит. трансфери за чужбина
	14,2
	1,8
	12,9%

	      Капиталови
	3 161,7
	400,2
	12,7%

	   -Лихви
	1 030,7
	502,3
	48,7%

	      По външни заеми
	880,8
	451,9
	51,3%

	      По вътрешни заеми
	149,9
	50,4
	33,6%

	 - Резерв за непредвидени и неотложни разходи[footnoteRef:9]	 [9:  В позицията "Резерв за непредвидени и неотложни разходи" се посочват само данните по разчет. Разходите по отчет се отразяват по съответните разходни позиции, към които се отнасят извършените разходи.] 

	67,2
	
	

	 - Трансфери за  др. бюджети – нето
	16 897,9
	8 166,2
	48,3%

	 - Вноска в бюджета на ЕС
	1 282,2
	560,3
	43,7%

	Бюджетен баланс
	-7 319,8
	-1 914,4
	




· Приходи по държавния бюджет 
Общият размер на приходите, помощите и даренията по държавния бюджет към юни 2026 г. е 12 796,3 млн. евро, което представлява 45,0 % изпълнение на разчетите по ЗДБРБ за 2026 г. и ръст от 460,9 млн. евро (3,7 %) спрямо отчетените за същия период на предходната година.
·  Данъчни приходи

Размерът на данъчните постъпления по държавния бюджет към юни 2026 г. е 11 429,3 млн. евро, което представлява 45,0 % изпълнение на годишните разчети. Сравнени с данните към юни 2025 г. данъчните приходи нарастват с 899,4 млн. евро или 8,5 на сто. 

· Преки данъци
Приходите в групата на преките данъци са в размер на 3 785,8 млн. евро или 45,9 % от планираните за годината, като съпоставени със същия период на предходната година постъпленията нарастват със 187,4 млн. евро (5,2 %). Повишението се дължи основно на значително по-високите постъпленията от данъци върху доходите на физически лица.
Приходите от корпоративни данъци към юни 2026 г. са в размер на 1 536,2 млн. евро и отчитат спад със 100,0 млн. евро (6,1 %), съпоставено с месец юни 2025 година. Намалението е при постъпленията от корпоративен данък от финансови институции (спад 60,5 %, 311,8 млн. евро спрямо същия период на 2025 г.) и се дължи на направените през месец юни на предходната година допълнителни авансови вноски.
Постъпленията от корпоративен данък през 2026 г. са в пряка зависимост от следните показатели:
· декларирана данъчна печалба по подадените ГДД за 2025 г.;
· декларирана данъчна загуба за 2025 г.;
· общ размер на авансовите вноски, които данъчно задължените лица правят въз основа на прогнозната данъчна печалба за текущата година;
· общ размер на разликата за внасяне по ГДД за 2025 г.;
· начислените по ревизионни актове суми за корпоративен данък;
· относителния дял на постигнатата събираемост при корпоративния данък.
Върху размера на приходите от корпоративен данък влияние оказва и прилагането на преференцията за пренасяне на данъчни загуби, както и на възможността за допълнителна еднократна корекция на годишната данъчна декларация при откриване на счетоводни или други грешки и при отразяване на коригиращи събития по смисъла на приложимите счетоводни стандарти в срок до 30 септември на текущата година.
В тази група данъци са и приходите от данък върху дивидентите, ликвидационните дялове и доходите на местни и чуждестранни юридически лица, които са в размер на 44,3 млн. евро. Постъпленията от данъци върху дивидентите, ликвидационните дялове и доходите на юридически лица зависят от състоянието на икономиката и осъществяващите се процеси по разпределение на фирмена собственост в страната.
Приходите от данъци върху доходите на физически лица (ДДФЛ) са в размер на 2 249,6 млн. евро или 47,3 % от заложените в разчета за годината. Тези приходи са с 287,4 млн. евро повече или 14,6 % ръст спрямо същия период на предходната година. 
Основен фактор за размера на данъчните постъпления от ДДФЛ е развитието на  параметрите на пазара на труда. Нарастването на заетостта, спадът на безработицата и ръстът на заплащането на труда са предпоставки за по-високи приходи от този вид данъци. Влияние върху размера на постъпленията от ДДФЛ оказват действащите законодателни и административни мерки в областта на трудовото, социалното и данъчното законодателство. За повишаване на тази група данъчни приходи допринасят и предприетите мерки за намаляване на недекларирания труд, мерките за повишаване на събираемостта на задължения за минали периоди и тематичните кампании за контрол, провеждани от НАП.
По трудови правоотношения приходите от данъка към юни 2026 г. са 1 832,7 млн. евро, 45,9 % от годишните разчети. Тези приходи са със 187,7 млн. евро повече или 11,4 % ръст в сравнение със същия период на предходната година.
Фактори за нарастване на приходите от ДДФЛ са високия номинален ръст на средната работна заплата, както в частния сектор, така и в обществения сектор, в т. ч. увеличението на разходите за персонал в бюджетните организации. При тази група данъчни приходи през 2026 г. влияние оказва увеличението от 1 януари 2026 г. (съгласно постановения механизъм в чл. 244, ал. 2 от Кодекса на труда) на минималната работна заплата за страната от 551 евро (1 077 лв.) на 620,20 евро (1 213 лв.) или с 12,6 %. Допълнителен положителен ефект има еднократната индексация на възнагражденията в размер на натрупаната към 31 декември 2025 г. годишна инфлация (5 % по данни на НСИ) в бюджетните организации на заетите на по-висока от минималната работна заплата.
Влияние върху приходите от трудови правоотношения в посока намаление през периода оказва ползването на облекченията за деца по чл. 22в и чл. 22г от ЗДДФЛ чрез подаване на декларация по образец при работодателя през месец декември и при подаване на годишната данъчна декларация за доходите, придобити през 2025 година. Очаква се авансовото ползване при работодател на двете облекчения за придобитите доходи през 2026 г. да окаже въздействие и през следващите отчетни периоди.
От извънтрудови правоотношения (ЕТ, свободни професии, граждански договори, годишен и авансов данък и др.) приходите от данъка към 30.06.2026 г. са 169,9 млн. евро, което представлява 55,7 % спрямо годишния план. Основно влияние върху тези приходи оказват резултатите от годишните данъчни декларации по чл. 50 от ЗДДФЛ (дължим данък за довнасяне или надвнесен данък) и дължимите авансови вноски, както и плащанията за минали години и размерът на възстановения и прихванат данък. По данни на НАП към 30.06.2026 г. плащанията по декларации нарастват с 1,9 % (3,3 млн. евро) спрямо края на юни 2025 г., авансовите вноски нарастват с 8,7 % (1,6 млн. евро), а ръстът на плащанията за минали години е 24,5 % (9,9 млн. евро). Размерът на възстановения и прихванат данък нараства на годишна база с 4,8 % (3,8 млн. евро) и влияе в посока намаление на приходите от тази група данъци. Това се дължи основно на ползването с подаването на годишните декларации на постановените в ЗДДФЛ данъчни облекчения, от които с най-голям ефект за намаляване на данъчните приходи са облекченията за деца и за деца с увреждания, и данъчното облекчение за лица с намалена работоспособност.
Окончателен данък на местните и чуждестранни физически лица по чл. 37 и 38 от ЗДДФЛ и данък върху дивидентите и ликвидационните дялове на физически лица - постъпленията от тези данъци са в размер на 247,0 млн. евро, което е 54,3 % от плана за 2026 година и ръст от 88,0 млн. евро повече (55,4 %) спрямо шестте месеца на 2025 година. Ръстът на тази група данъци се дължи, както на отчетените финансови резултати от нефинансовите предприятия през 2025 г., така и от прилаганите законодателни и контролни мерки. Влияние за по-високото изпълнение на приходите от данък върху дивидентите и ликвидационните дялове на местни и чуждестранни физически и юридически лица имат предприетите контролни действия от НАП за проверка на касови наличности. Контролните действия са насочени приоритетно към лица, за които има информация за висока касова наличност, и при които има риск от наличие на сделки, сключени при условия, водещи до отклонение от данъчно облагане, наличието на скрито разпределение на печалбата по смисъла на § 1, т. 5 от ДР на ЗКПО. Скритото разпределение на печалбата се третира като дивидент, за който се внася 5 % данък върху разпределените суми. Влияние върху постъпленията от данъка върху дивидентите има и действащата разпоредба от Закона за ограничаване на плащанията в брой (чл. 3, ал. 4, т. 3), плащанията на територията на страната на дивиденти, със стойност равна на или надвишаваща 511,29 евро (1000 лв.), да се извършват само чрез превод или внасяне по платежна сметка. 
· Косвени данъци

Приходите от косвени данъци към юни 2026 г. са в размер на 7 558,7 млн. евро или 44,4 % от годишния разчет. Сравнени с данните за същия период на предходната година постъпленията нарастват със 709,6 млн. евро (10,4 %). Това нарастване се дължи основно на по-големите приходи от ДДС.
Приходите от ДДС са в размер на 5 721,0 млн. евро, което представлява 44,7 % от планираните със ЗДБРБ за 2026 година. Съпоставени с края на юни 2025 г., приходите от ДДС нарастват със 769,5 млн. евро (15,5 на сто).
Нетният размер на приходите от ДДС от внос към юни 2026 г. е 1 978,6 млн. евро. Върху постъпленията от ДДС от внос влияние оказва възможността за отложено начисляване на ДДС от вносител при внос на стоки от трети страни, в съответствие с разпоредбата на чл. 167а от Закона за данък върху добавената стойност. Ефектът от прилагането на този режим е неначислен ДДС при внос в размер на 498,0 млн. евро, което е със 166,1 млн. евро (50,0 %) повече спрямо същия период на 2025 година. Стоките с най-значителен дял в сумата на неначисления ДДС през първите шест месеца на 2026 г. са: Руди, шлаки и пепели – 311,0 млн. евро (увеличение със 147,9 млн. евро, 90,6 % ръст, отн. дял 62,5 %), Мед и изделия от мед – 106,1 млн. евро (увеличение с 30,9 млн. евро, 41,2 % ръст, отн. дял 21,3 %) и Чугун, желязо и стомана – 34,8 млн. евро (намаление със 7,3 млн. евро, 17,3 % спад, отн. дял 7,0 %). Изброените три групи стоки формират 90,8 % от неначисления ДДС за първите шест месеца на 2026 година.
Постъпленията от ДДС при сделки в страната и ВОП (нето) към юни 2026 г. възлизат на 3 742,4 млн. евро. Сравнени с данните за същия период на предходната година постъпленията нарастват с 412,3 млн. евро (12,4 %).
Ефективно внесеният ДДС по сметките на Националната агенция за приходите се формира от данък по справки-декларации от сделки в страната и ВОП и допълнително внесени суми, разкрити с данъчно-ревизионни актове при ревизии.   
Размерът на декларирания ДДС за възстановяване зависи основно от обема на износа и извършените инвестиции. Регистрираните по ЗДДС лица упражняват правото си на данъчен кредит чрез приспадане по реда на чл. 92, ал. 1 от ЗДДС или чрез ефективно възстановяване от страна на данъчната администрация след изтичане на законоустановения срок. Към 30.06.2026 г. приспаднатият данък възлиза на 334,8 млн. евро, което представлява увеличение с 55,2 млн. евро (19,7 %) спрямо края на юни 2025 година. Възстановеният данък е в размер на 3 110,8 млн. евро, като възстановените суми са с 383,5 млн. евро (14,1 %) повече в сравнение със същия период на предходната година. Невъзстановеният ДДС към края на юни 2026 г. възлиза на 32,9 млн. евро, което е с 4,6 млн. евро по-малко спрямо същия период на 2025 година.
Приходите от акцизи (нето) от внос, вътрешно производство и въведени в страната от други държави-членки на ЕС акцизни стоки са в размер на 1 691,2 млн. евро, което е 42,7 % от планираните със ЗДБРБ за 2026 г. Съпоставени със същия период на предходната година постъпленията от акцизи намаляват с 93,8 млн. евро (5,3 на сто). Спадът на постъпленията се дължи основно на групата на тютюна и тютюневите изделия, при която за периода са отчетени със 71,2 млн. евро по-малко приходи спрямо съпоставимия период на предходната година. В тази връзка следва да се отбележи, че от 01.05.2025 г. в съответствие със законоустановения график бяха увеличени акцизните ставки на тютюна и тютюневите изделия, което доведе до изместване на постъпленията през месеците преди и след влизане в сила на промяната. В следствие на това, приходите от цигари през периода януари-юни 2025 г. са с 55,1 млн. евро (5,6 %) повече от събраните през 2026 година.
Относителният дял на нетните постъпления от акциз по стокови групи е от: тютюн и тютюневи изделия (57,4 %); горива (37,2 %); алкохол и алкохолни напитки, вкл. бира (4,6 %) и други акцизни стоки (0,8 %). Постъпленията от акциз към юни 2026 г. по основни стокови групи, са както следва:
· акцизи от тютюн и тютюневи изделия – 970,6 млн. евро; 
· акцизи от горива – 629,0 млн. евро; 
· акцизи от алкохол и алкохолни напитки (вкл. бира) – 78,3 млн. евро; 
· приходи от ел. енергия и др. акцизни стоки – 13,3 млн. евро.


Приходите от данък върху застрахователните премии са в размер на 20,5 млн. евро при планирани за годината 43,4 млн. евро, като в сравнение със същия период на 2025 г. отчитат ръст от 1,6 млн. евро ( 8,4 %). Изпълнението на приходите от данъка върху застрахователните премии по облагаеми застрахователни договори, рисковете, по които са поети от застрахователи, зависят основно от ръста или спада на записаните застрахователни премии.
Постъпленията от мита възлизат на 126,0 млн. евро или 57,3 % от планираните със ЗДБРБ за 2026 г., като заемат 1,1 % относителен дял в общия размер на данъчните приходи по държавния бюджет. В сравнение със същия период на предходната година събраните мита са с 32,3 млн. евро (34,5 %) повече.
Към юни 2026 г., сравнено със същия период на предходната година, при декларираните стоки, обложени със ставка на митото, различна от нула се наблюдава ръст на количествата (3,9 %), ръст на осреднената статистическа стойност за кг (42,1 %) и спад (10,8 %) на осреднената ставка на митото, приложена за облагане на внесените от трети страни стоки.
· Други данъци
Постъпленията от други данъци по държавния бюджет към края на юни 2026 г. са в размер на 84,8 млн. евро или 66,1 % от планираните със ЗДБРБ за 2026 г. Съпоставени с данните към юни 2025 г. приходите от други данъци нарастват с 2,5 млн. евро (3,0 %). 
· Неданъчни приходи
Отчетените неданъчни приходи по държавния бюджет към юни 2026 г. са в размер на 1 332,0 млн. евро (43,7 % от планираните за 2026 г.) и се формират основно от приходи от държавни такси, приходи и доходи от собственост, приходи от концесии и други неданъчни приходи. 
· Помощи и дарения
Помощите и даренията по държавния бюджет към юни 2026 г. са в размер на 35,0 млн. евро. 
· Разходи по държавния бюджет

Общият размер на разходите по държавния бюджет (вкл. трансферите за др. бюджети и вноската в бюджета на ЕС) към юни 2026 г. е 14 710,7 млн. евро. 




Разходи, трансфери за други бюджети и вноска в бюджета на ЕС 
към юни 2025 г. и 2026 г.

· Нелихвени разходи
Нелихвените разходи по държавния бюджет към юни 2026 г. са в размер на 5 481,9 млн. евро, като разходите към юни 2026 г. намаляват номинално със 134,9 млн. евро (2,4 на сто), сравнени със същия период на предходната година.
Разходите за персонал (заплати и възнаграждения, други възнаграждения и плащания за персонала и осигурителни вноски) са в общ размер на 3 272,7 млн. евро или 48,7 % от планираните за 2026 г. и ръст от 220,1 млн. евро (7,2 %) спрямо същия период на предходната година. Разходите за издръжка (вкл. разходи за членски внос и участие в нетърговски организации и дейности и платени данъци, такси и административни санкции) са в размер на 827,6 млн. евро или 23,9 % от планираните за годината и ръст от 61,1 млн. евро (8,0 %) спрямо същия период на предходната година. Социалните разходи (вкл. разходите за стипендии) са в размер на 517,4 млн. евро или 25,6 % от предвидените за годината, като нарастват със 79,1 млн. евро (18,1 %) спрямо същия период на предходната година. Част от социалните разходи по държавния бюджет се предоставят като трансфери за общинските бюджети. Разходите за субсидии са в размер на 462,2 млн. евро или 41,0 % спрямо планираните за годината и ръст от 18,9 млн. евро (4,3 %) спрямо същия период на предходната година. Към юни 2026 г. субсидиите за „БДЖ – Пътнически превози” ЕООД са в размер на 64,5 млн. евро (в т. ч. 5,8 млн. евро субсидия за изпълнението на обществена превозна услуга по РМС 217/13.03.2026 г. и 0,7 млн. евро компенсация съгласно РМС № 359/04.05.2026 г.), субсидиите за Национална компания „Железопътна инфраструктура” са 105,9 млн. евро (в т. ч. 9,0 млн. евро субсидия за текущо поддържане и експлоатация на железопътната инфраструктура по РМС 217/13.03.2026 г.) и 24,8 млн. евро (в т. ч. 5,0 млн. евро субсидия по РМС 219/13.03.2026 г.) са за „Български пощи” ЕАД, от които 7,5 млн. евро за извършване на универсална пощенска услуга, 7,6 млн. евро за разпространение на периодични печатни издания - вестници и списания и 4,8 млн. евро за административни услуги. За отчетния период субсидиите за „България Хели Мед Сървиз“ (център за спешна медицинска помощ по въздуха) са в размер на 2,1 млн. евро. Към месец юни 2026 г. ДФ „Земеделие“ e изплатил субсидии в общ размер на 74,6 млн. евро, от които 38,6 млн. евро държавна помощ; 31,8 млн. евро преходна национална помощ за тютюн и 4,0 млн. евро средства за ДДС по схеми „Училищен плод“ и „Училищно мляко“.
Капиталовите разходи (вкл. нетния прираст на държавния резерв) по държавния бюджет възлизат на 400,2 млн. евро.
· Разходи за лихви 
Лихвените плащания по държавния бюджет към 30.06.2026 г. са в общ размер на 502,3 млн. евро или 48,7 % от предвидените в годишните разчети.
Разходите за лихви по външни заеми са в размер на 451,9 млн. евро, в т. ч. 449,0 млн. евро по централния бюджет. По ДИЗ, управлявани от министерства и ведомства са изплатени 2,9 млн. евро (по ДИЗ с краен бенефициент - търговско дружество изплатените лихви възлизат на 0,1 млн. евро). 
Лихвите по вътрешни заеми по държавния бюджет към юни 2026 г. са в размер на 50,4 млн. евро, като платените лихви по ДЦК са в размер на 47,5 млн. евро  и 3,0 млн. евро са платените отстъпки.
· Нетният размер на трансферите по държавния бюджет  към юни 2026 г. е 8 166,2 млн. евро,  в т. ч.: 
· бюджетните взаимоотношения  с  общините  включват  нето трансфери  и временни безлихвени заеми в  размер  на 3 260,1 млн. евро, от които субсидии от централния бюджет в размер на 2 536,7 млн. евро, други целеви трансфери от централния бюджет в размер на 227,6 млн. евро, нетни трансфери от/за други бюджети в размер на 503,9 млн. евро и възстановени трансфери от предходни години в централния бюджет – 8,1 млн. евро;
· на социалноосигурителните фондове (нето) – 4 083,3 млн. евро;
· на други автономни бюджети (ДВУ, БАН, ССА, БНТ, БНР и БТА) – 327,1 млн. евро. 
· Частта от вноската на Република България в общия бюджет на ЕС, изплатена към 30.06.2026 г. от централния бюджет, възлиза на 560,3 млн. евро. 
· Бюджетното салдо по държавния бюджет към 30.06.2026 г. е отрицателно в размер на 1 914,4 млн. евро. 
· Финансиране на бюджета чрез операции по дълга
Към 30.06.2026 г. е реализирано положително нетно дългово финансиране на държавния бюджет в размер на 844,4 млн. евро, като общият размер на постъпленията от емисии на ДЦК на местния пазар възлиза на 1 376,8 млн. евро и постъпления в размер на 400 млн. евро усвоени средства по двата държавни заема от Банка за развитие на Съвета на Европа (БРСЕ) и Европейска инвестиционна банка (ЕИБ), а извършените погашения по държавния дълг са в размер на 932,4 млн. евро.
Към 30.06.2026 г. е отчетено положително нетно вътрешно финансиране на държавния бюджет с ДЦК в размер на 510,6 млн. евро. Общият размер на постъпленията от трите нови емисии на ДЦК на вътрешния пазар възлиза на 1 376,8  млн. евро или са емитирани ДЦК на обща номинална стойност 1 410 млн. евро. В изпълнение на одобреното прогнозно финансиране от министъра на финансите, от началото на годината до края на май 2026 г. са пуснати в обращение три нови емисии ДЦК, пласирани на принципа на „отворени“ емисии, със срочност от 2, 5 и 10 години, чийто съвкупен номинален обем към 30.06.2026 г. е формиран от пласираните индивидуални сумарни обеми, както следва:
· 2-годишни ДЦК (емисията е пусната в обращение на 19.01.2026 г., деноминирана е в евро, с падеж 21.01.2028 г. и годишен лихвен купон от 2,25 %) с общ пласиран обем от 450,0 млн. евро, като през януари, февруари и март са пласирани съответно по 150 млн. евро.
· 5-годишни ДЦК (емисията е пусната в обращение на 26.01.2026 г., деноминирана в евро, с падеж 28.01.2031 г. и годишен лихвен купон от 2,75 %) с общ пласиран обем от 450,0 млн. евро, като през януари, март и април са пласирани съответно по 150 млн. евро.
·  10-годишни ДЦК (емисията е пусната в обращение на 09.02.2026 г., деноминирана в евро, с падеж 11.02.2036 г. и годишен лихвен купон от 3,50 %) с общ пласиран обем от 510,0 млн. евро, като през февруари и април са пласирани съответно по 150,0 млн. евро и през май 210 млн. евро.
Отчетените погашения към 30.06.2026 г. са в размер на 866,2 млн. евро, като през месец февруари Министерството на финансите погаси емисия 5-годишни ДЦК от 2021 г. в обем от 869,2 млн. евро номинална стойност. 
Към 30.06.2026 г. е отчетено положително нетно външно финансиране в размер на 333,8 млн. евро по държавния бюджет, което се дължи на извършените погашения към външни кредитори и усвояване на средства по двата държавни заема от БРСЕ и ЕИБ (400,0 млн. евро), като няма постъпления от емисии на еврооблигации на международните капиталови пазари (МКП).
Извършените погашения от централен бюджет възлизат на 52,1 млн. евро по външни държавни заеми към международни финансови институции, в съответствие с договорените погасителни планове, в т. ч. 10,0 млн. евро към Банка за развитие на Съвета на Европа, 10,4 млн. евро към Международна банка за възстановяване и развитие и 31,7 млн. евро към Европейска инвестиционна банка. 
Погашенията по ДИЗ, управлявани от министерства и ведомства, към юни 2026 г. са в размер на 12,1 млн. евро. По заемите с краен бенефициент търговско дружество извършените погашения са в размер на 2,0 млн. евро.
2.1 Разходи по централния бюджет за субсидии, капиталови трансфери и други разходи, свързани с дейността на реалния сектор 


Средствата за субсидии са предназначени за търговски дружества, осъществяващи превоза на пътниците по нерентабилни автобусни линии във вътрешноградския транспорт и транспорта в планински и други райони. По своя характер те са обществени превозни услуги от общ икономически интерес и имат предимно социална насоченост – масови превози до и от работните места в рамките на града и превози до малки отдалечени селища, осигуряващи връзка с общинския център.
Към 30.06.2026 г. предоставените за тази цел средства са в размер на 72,1 млн. евро, в т. ч. за Столична община – в размер на 43,2 млн. евро. Средствата се разпределят по общини по предложение на Министерството на транспорта и съобщенията, с изключение на тези за Столична община. 
За отчетния период м. януари – м. юни 2026 г. не са извършвани капиталови разходи за изпълнение на програми за отстраняване на нанесените щети върху околната среда, настъпили от минали действия или бездействия, при приватизация.
По централния бюджет са предвидени и други разходи, свързани с компенсиране със средства от държавния бюджет на намалените приходи от прилагането на цени за пътуване, предвидени в нормативни актове за определени категории пътници по железопътния и автомобилния транспорт. Средствата се предоставят на „БДЖ-Пътнически превози“ ЕООД за компенсации за пътувания с железопътния транспорт и под формата на целеви трансфер на общините - за автомобилния транспорт. 
 
Предоставените средства в размер на 74,8 млн. евро за компенсиране на намалените приходи от прилагането на цени за пътуване, предвидени в нормативни актове за определени категории пътници, по вътрешноградския транспорт и междуселищния автомобилен транспорт към 30.06.2026 г., диференцирани по групи правоимащи лица и по размер на намалението спрямо редовната цена, са както следва:
- 26,5 млн. евро за транспорт на деца и ученици; 
- 43,9 млн. евро за безплатни пътувания на деца до седемгодишна възраст, ветерани от войните, военноинвалиди и военнопострадали, както и пътувания по намалени цени на деца от 7 до 14 навършени години, учащи се и лица, получаващи пенсия, лица с намалена работоспособност над 70,99 на сто с вътрешноградския транспорт и междуселищния автомобилен транспорт;
- 4,4 млн. евро за превоз на служители, ползващи право на безплатно пътуване при изпълнение на служебните си задължения.
Средствата се разпределят по общини по предложение на Министерството на транспорта и съобщенията и Министерството на образованието и науката.

2.2 Бюджет на съдебната власт
За първото полугодие на 2026 г. по бюджета на съдебната власт са отчетени приходи в размер на 36,0 млн. евро (54,1% от планираните за годината), от които 29,5 млн. евро - приходи от съдебни такси. За сравнение, към юни 2025 г. са отчетени общо приходи в размер на 30,9 млн. евро, от които 24,4 млн. евро - приходи от съдебни такси.
Разходите по бюджета на съдебната власт към 30.06.2026 г. са в размер на 361,3 млн. евро или 47,4% от планираните за годината 762,0 млн. евро. За сравнение, за първото полугодие на 2025 г. са отчетени общо разходи в размер 334,4 млн. евро. За първите шест месеца на 2026 г. с най-голям относителен дял от отчетените разходи са тези за персонал – 93,2 % (336,7 млн. евро).
3. Просрочени задължения
Към 30.06.2026 г. размерът на просрочените задължения на централното правителство (министерства, ведомства и разпоредителите с бюджет по чл. 13, ал. 3 и ал. 4 на ЗПФ) е 104,2 млн. евро. Спрямо отчетените в края на 2025 г. те се увеличават с 11,6 млн. евро. В обхвата на държавния бюджет просрочените задължения са основно  към доставчици.
Просрочените задължения по бюджетите на общините към 30.06.2026 г. са в размер на 75,4 млн. евро, като спрямо края на 2025 г. се отчита намаление с 20,2 млн. евро. С най-голям относителен дял в просрочените задължения по бюджетите на общините към края на месец юни 2026 г. са просрочените задължения към доставчици, които са в размер на 70,2 млн. евро или 93,0 на сто. В делегираните от държавата дейности просрочените задължения са в размер на 2,8 млн. евро.
В системата на НЗОК към 30.06.2026 г. просрочените задължения са в размер 13,7 млн. евро.
Извън обхвата на консолидираната фискална програма, продължава да има проблем с просрочията на лечебните заведения за болнична помощ (държавни и общински болници – търговски дружества). Към 30.06.2026 г. размерът на просрочените задължения е  34,8 млн. евро, от които 26,5 млн. евро са на държавните болници и 8,3 млн. евро са на общинските болници. Спрямо отчетените просрочени задължения към 31.12.2025 г. се отчита увеличение с 12,7 млн. евро (с  57,6 на сто).
4. Сметки за средства от ЕС на Разплащателната агенция към ДФ „Земеделие“ и на Националния фонд към Министерството на финансите 
4.1 Сметка за Европейски средства на Разплащателна агенция ДФ „Земеделие“  
· Приходи
За 2026 г. планираните приходи по годишните разчети на сметката за средства от Европейския съюз на Разплащателната агенция към ДФ „Земеделие” са в размер на 397,0 млн. евро. Към 30.06.2026 г. отчетената сума в частта „Приходи“ е в размер на 311,1 млн. евро., което представлява 78,4 % от годишния план. За същия период на миналата година постъпленията са били 158,3 млн. евро.
	Приходната част е формирана от приходи от наказателни лихви, помощи и дарения от Европейския съюз и коректив на касови постъпления, както следва:
· Приходи от наказателни лихви
	Към края на първото полугодие на 2026 г. са отчетени приходи от получени наказателни лихви, свързани с вземания за възстановяване на средства от ЕК в размер на 0,7  млн. евро.
· Текущи помощи и дарения от Европейския съюз
Общият размер на получените приходи, отчетени в „Текущи помощи и дарения от Европейския съюз“ към 30.06.2026 г. е 42,0 млн. евро при планирани за годината средства в размер на 65,0 млн. евро.
	Получените текущи приходи от възстановяване на средства от Европейски земеделски фонд за развитие на селските райони (ЕЗФРСР) по линия на Програмата за развитие на селските райони (ПРСР) без директни плащания към 30.06.2026 г. възлизат на 35,4 млн. евро. За същия период на миналата година отчетените текущи приходи са били в размер на 11,0 млн. евро.
	Получените текущи приходи от възстановяване на средства по линия на схемите „Училищен плод“ и „Училищно мляко“ от Европейски фонд за гарантиране на земеделието (ЕФГЗ) към 30.06.2026 г. са 2,1 млн. евро. За първото полугодие на предходната 2025 г. по това направление са отчетени 2,8 млн. евро.
	За периода 01.01-30.06.2026 г. от Европейския фонд за морско дело, рибарство и аквакултури (ЕФМДРА) са възстановени 4,5 млн. евро. През същия период на миналата година не е имало отчетени текущи приходи от този фонд.
· Капиталови помощи и дарения от Европейския съюз
	Общият размер на получените приходи, отчетени в „Капиталови помощи и дарения от Европейския съюз“ към 30.06.2026 г. е 269,7 млн. евро при планирани за годината 332,0 млн. евро.
	Получените капиталови приходи от ЕЗФРСР по линия на ПРСР без директни плащания към края на м.06.2026 г. са 264,6 млн. евро. За сравнение, за първото полугодие на предходната година, капиталовите приходи по ПРСР са били 146,0 млн. евро.
В периода 01.01-30.06.2026 г. са получени капиталови приходи от ЕФМДРА в размер на 5,1 млн. евро. За същия период на предходната година по това направление са отчетени 0,4 млн. евро.
· Коректив на касови постъпления 
	Към 30.06.2026 г. отчетеният коректив на касови постъпления е минус 1,3 млн. евро. Той е формиран от размера на принудително събрани суми от НАП, за които не е извършен превод на средства по сметката на ДФЗ-РА.
· Разходи 
	Общият размер на планираните за 2026 г. разходи по годишните разчети на сметката за средства от Европейския съюз на Разплащателната агенция към ДФ „Земеделие” са 693,0 млн. евро, в т.ч. 324,0 млн. евро субсидии и други текущи трансфери и 170,9 млн. евро капиталови трансфери. Към 30.06.2026 г. отчетените разходи възлизат на 60,2 млн. евро, формирани от текущи и  капиталови трансфери, както следва:
· Субсидии и други текущи трансфери за нефинансови предприятия
	За 2026 г. са планирани средства в размер на 274,7 млн. евро за субсидии и други текущи трансфери за нефинансови предприятия. Отчетените средства към 30.06.2026 г. са в размер на 39,0 млн. евро, като изпълнението по дейности е следното:
- национално съфинансиране към ЕЗФРСР за директни плащания – 12,3 млн. евро; 
- текущи субсидии по Програмата за морско делo, рибарство и аквакултури (ПМДРА) – 0,6 млн. евро;
- текущи субсидии по Програмата за развитие на селските райони – 1,0 млн. евро;
[bookmark: _Hlk210825181]- текущи субсидии за пазарни мерки – 25,1 млн. евро. 
. 	Към 30.06.2025 г. отчетените субсидии и други текущи трансфери за нефинансови предприятия са били общо 93,7 млн. евро. 
· Субсидии и други текущи трансфери за юридически лица с нестопанска цел
За 2026 г. за субсидии и други текущи трансфери за юридически лица с нестопанска цел са планирани 49,3 млн. евро. Към края на първото полугодие на 2026 г. са отчетени разходи в размер на 9,1 млн. евро. За същия период на предходната 2025 г. този вид разходи са възлизали на 3,1 млн. евро. Изпълнението по дейности е следното:
- текущи субсидии по Програмата за морско делo, рибарство и аквакултури (ПМДРА) – 1,0 млн. евро;
- текущи субсидии по Програмата за развитие на селските райони – 8,1 млн. евро.
· Капиталови трансфери за нефинансови предприятия
Към 30.06.2026 г. са отчетени 12,0 млн. евро капиталови трансфери за нефинансови предприятия, разпределени както следва: 
- капиталови трансфери по ПМДРА – 1,3 млн. евро;
- капиталови трансфери по ПРСР – 10,5 млн. евро;
- капиталови трансфери за пазарни мерки – 0,2 млн. евро.
Отчетените за периода 01.01-30.06.2025 г. разходи за капиталови субсидии за физически лица и предприятия са били общо 67,7 млн. евро.
· Капиталови трансфери за организации с нестопанска цел
Към 30.06.2026 г. са отчетени 0,05 млн. евро капиталови трансфери за организации с нестопанска цел, разпределени по дейности както следва:
- капиталови трансфери по ПМДРА – 0,06 млн. евро;
- капиталови трансфери по ПРСР – минус 0,01 млн. евро.
През същия период на предходната година са отчетени 2,4 млн. евро.
· Трансфери 
В частта на трансферите, в касовия отчет на ДФЗ-РА към 30.06.2026 г. са отразени следните касови потоци:
· Трансфери между бюджети и сметки за средства от Европейския съюз 
Получените трансфери от бюджетни сметки на бюджетни организации и общини са формирани при възстановяване на суми по вземания по ПРСР и директни плащания и техният размер е 0,4 млн. евро.
· Трансфери между сметки за средства от Европейския съюз:
		Предоставените трансфери са формирани от изплатените субсидии на публични бенефициенти. Към 30.06.2026 г. са отчетени 56,3 млн. евро, в т.ч.: 
· по Програмата за развитие на селските райони: 52,7 млн. евро;
· по Програмата за морско дело, рибарство и аквакултури: 3,5 млн. евро;
· национално съфинансиране към директни плащания: 0,1 млн. евро;
· пазарни мерки: 0,02 млн. евро.
		  Към края на първото полугодие на 2025 г. предоставените трансфери са възлизали на 32,6 млн. евро.
· Финансиране
· Суми по разчети за поети осигурителни вноски и данъци
Към края на второто полугодие на 2026 г. сумата по разчети за поети данъци, формирани от удържан и внесен окончателен данък на физически лица, съгл. чл. 65, ал. 14 от ЗДДФЛ възлиза нето на 0,1 млн. евро.	
· Друго финансиране
	За периода 01.01-30.06.2026 г. извършените плащания, възстановените суми, разчетът с централния бюджет и операциите с чужди средства, включени в отчетността в „Друго финансиране“ възлизат общо на 194,3 млн. евро.
	Към 30.06.2026 г. са отчетени плащания в общ размер 457,5 млн. евро представляващи 46,3 % от годишните разчети, които са 988,4 млн. евро. За същия период на 2025 г. плащанията, отчитани като финансиране са били 511,1 млн. евро.
Отчетените плащания са по следните направления:
· 433,8 млн. евро за директни плащания за сметка на ЕФГЗ, представляващи 51,6 % от планираните 841,5 млн. евро;
· 8,3 млн. евро средства от ЕЗФРСР, прехвърлени към директни плащания, което е 8,5 % от планираните 97,2 млн. евро;
· 10,9 млн. евро за пазарни мерки при разчет за плащания в размер 33,3 млн. евро изпълнение 32,7 процента;
· 4,5 млн. евро за преструктуриране, изпълнение 27,3 % от планираните плащания в размер 16,4 млн. евро.
	Възстановените суми от Европейския съюз към 30.06.2026 г. възлизат общо на 634,9 млн. евро, представляващи 66,1 % от планираните 960,1 млн. евро. Отчетеното изпълнение за периода през предходната година е било 599,0 млн. евро.
	Възстановени са суми по следните направления:
· 569,9 млн. евро за директни плащания от ЕФГЗ – 68,0 % от планираните 837,7 млн. евро;
· 53,8 млн. евро от ЕЗФРСР, прехвърлени към директни плащания – 68,9 % от заложените 78,0 млн. евро;
· 8,4 млн. евро за пазарни мерки от ЕФГЗ при планирани 29,4 млн. евро, степен на изпълнение: 28,7 процента;
· 2,9 млн. евро за преструктуриране от ЕФГЗ при планирани 15,0 млн. евро, изпълнение на плана 19,2 процента.
	Операциите с чужди средства към 30.06.2026 г. възлизат (нето) на 0,3 млн. евро.
	Отчетените суми (нето) по разчети с ЦБ за финансиране на плащания при недостиг на средства по сметки към 30.06.2026 г. възлизат на минус 372,0 млн. евро.
	
4.2 [bookmark: _Toc83045529]Сметка за средствата от Европейския съюз на Национален фонд към Министерство на финансите
По сметките на НФ към 30.06.2026 г. са постъпили приходи (нето) в размер на 613,6 млн. евро по програмите, съфинансирани от Европейския фонд за регионално развитие, Кохезионния фонд, Европейския социален фонд+,  двустранните програми за трансгранично сътрудничество по външните граници на EС (ПТСВГ) и Швейцарско-българската програма за сътрудничество (ШБПС), като в тази сума са включени и отразените (нето) в отчетността на НФ операции по постъпването по банковите бюджетни сметки на Министерството на регионалното развитие и благоустройството (МРРБ) на чуждото финансиране ПТСВГ и изплатените средства от получения ресурс към бенефициенти извън страната.
Извършените разходи (нето) за периода с натрупване чрез сметките на НФ възлизат на 487,7 млн. евро. По видове разходи изпълнението е както следва: 80,9 % от общата стойност са капиталови трансфери, 17,0 % са субсидии и 2,1 % предоставени текущи, капиталови трансфери за чужбина и 0,0002 % - издръжка.
Трансферите (нето), временните безлихвени заеми (нето) и временната възмездна финансова помощ за разглеждания период са на стойност 1 373,6 млн. евро (включват предоставените трансфери към бенефициенти по програми (ОП) на ЕС програмен период 2021 – 2027 г., ПТСВГ за програмен период 2021 – 2027 г., Националния план за възстановяване и устойчивост (НПВУ) и ШБПС, както и възстановени трансфери от бенефициенти-бюджетни организации за неусвоени суми по приключили проекти, за недопустими разходи или други надплащания. В консолидираната отчетност на НФ са отразени и трансферите (нето) към бенефициенти – бюджетни организации, които са за сметка на средства, предоставени от държавите-партньори по ПТСВГ.
Във връзка с изпълнение на програмите и проектите по програмен период 2021 – 2027 г., ФМ на ЕИП и НФМ, НПВУ и ШБПС по сметките на НФ са получени трансфери от централния бюджет на стойност 289,9 млн. евро.
Общата сума от други приходи (корективи за касови постъпления, отчетени за дължими суми от бенефициенти), отчетени по сметката за средства от ЕС на НФ, са в размер на 1,5 млн. евро.
Европейски фонд за регионално развитие, Европейски социален фонд (включително Инициативата за младежка заетост), Кохезионния фонд и ФЕПНЛ на Европейския съюз за финансова рамка 2014 – 2020 г.  
  	Направените разходи по Оперативни програми и трансферите към бюджетни  организации за периода са на стойност 0,2 млн. евро, а възстановените суми са в размер на 10,5 млн. евро.
Възстановеното авансово финансиране по реда на ДДС6/2011 г. е в размер на 0,5 млн. евро.
Европейския социален фонд+, Европейския фонд за регионално развитие (включително Фонда за справедлив преход) и Кохезионния фонд за програмен период 2021-2027 г.
Получените средства (нето) от ЕК за периода са в размер на 612,4 млн. евро и са разпределени както следва:
· Програма „Развитие на човешките ресурси” 2021-2027 г. – 132,4 млн. евро;  
· Програма „Храни и основно материално подпомагане” 2021-2027 г. – 25,4 млн. евро;
· Програма „Образование” 2021-2027 г. – 70,6 млн. евро;
· Програма „Околна среда“ 2021-2027 г. – 106,6 млн. евро;
· Програма „Техническа помощ“ – 5,5 млн. евро;
· Програма „Конкурентоспособност и иновации в предприятията“ 2021-2027 г. – 73,8 млн. евро;
· Програма „Развитие на регионите“ 2021-2027 г. – 41,5 млн. евро;
· Програма „Научни изследвания, иновации и дигитализация за интелигентна трансформация“ 2021-2027 г. – 23,5 млн. евро; 
· Програма „Транспортна свързаност“ – 124,1 млн. евро и
· Фонд за справедлив преход – 8,9 млн. евро.
Направените разходи (нето) за периода са в размер на 790,7 млн. евро и са разпределени както следва:
· Програма „Развитие на човешките ресурси” 2021-2027 г. – 183,1 млн. евро;  
· Програма „Храни и основно материално подпомагане” 2021-2027 г. – 21,8 млн. евро;
· Програма „Образование” 2021-2027 г. – 55,4 млн. евро;
· Програма „Околна среда“ 2021-2027 г. – 79,1 млн. евро;
· Програма „Техническа помощ“ – 3,5 млн. евро;
· Програма „Конкурентоспособност и иновации в предприятията“ 2021-2027 г. – 82,8 млн. евро;
· Програма „Развитие на регионите“ 2021-2027 г. – 165,8 млн. евро;
· Програма „Научни изследвания, иновации и дигитализация за интелигентна трансформация“ 2021-2027 г. – 67,0 млн. евро;
· Програма „Транспортна свързаност“ – 72,6 млн. евро и
· Фонд за справедлив преход – 59,6 млн. евро.

Извършените разходи за авансово финансиране по реда на ДДС6/2011 г. са в размер на 21,9 млн. евро.
Национален план за възстановяване и устойчивост (НПВУ)
През отчетния период чрез НПВУ бяха извършени разходи и трансфери (нето) в размер на 1 112,0 млн. евро.
	Двустранни програми за трансгранично сътрудничество по външните граници на Европейския съюз 2021 – 2027 г.
Получените средства към 30.06.2026 г. са на стойност 1,6 млн. евро, представляващи постъпили средства от ЕК и средства за съфинансиране от страните-партньори, както и разпределени към администратори в чужбина за сметка на средствата, получени от страната-партньор.
Сумата на разходите и трансферите (нето) към бюджетни организации в страната, които са направени през същия период по двустранните програми са на обща стойност 6,3 млн. евро, включително за плащания към бенефициенти в страната, извършени за сметка на полученото финансиране от страната-партньор по тези програми. 
Финансов механизъм на Европейското икономическо пространство и Норвежки финансов механизъм за периода 2014-2021 и 2021-2028 г.
Получените средства към 30.06.2026 г. са в размер на 0,3 млн. евро.		
Възстановените средства към ЕК за периода 2014-2021 са в размер на 1,1 млн. евро.
През периода са извършени възстановявания от бенефициенти на стойност 0,004 млн. евро.
Швейцарско-българската програма за сътрудничество (ШБПС)
Получените средства към 30.06.2026 г. са в размер на 0,2 млн. евро.
Сумата на разходите и трансферите (нето) за периода са на обща стойност 1,2 млн. евро.
Програма САПАРД 
  През периода са извършени възстановявания от бенефициенти по дългове на стойност 0,0007 млн. евро.
5. Бюджети на социално и здравноосигурителните фондове, общинските и други автономни бюджети
5.1 Социално и здравноосигурителни фондове
· Държавно обществено осигуряване
Общата сума на приходите, помощите и даренията по бюджета на Държавното обществено осигуряване (ДОО) към 30.06.2026 г. възлиза на 4 105,4 млн. евро. Съпоставени с първото полугодие на 2025 г., приходите по бюджета на ДОО нарастват с 403,0 млн. евро (10,9 %). Постъпилите средства представляват 48,2 % спрямо разчетените в Закона за бюджета на Държавното обществено осигуряване за 2026 г. (ЗБДОО за 2026 г.). Най-голям е делът на приходите от осигурителни вноски (98,2 % от общите приходи), като за отчетния период те са в размер на 4 031,9 млн. евро. Приходите от осигурителни вноски към 30.06.2026 г. са 48,3 % от разчетите към ЗБДОО за 2026 г.
Отчетените неданъчни приходи за първото полугодие на 2026 г. по бюджета на ДОО възлизат на 73,5 млн. евро, в т. ч. 69,3 млн. евро постъпили средства по чл. 4б, чл. 4в и чл. 69б от Кодекса за социално осигуряване (КСО). 
Получените трансфери от централния бюджет (вкл. за поети осигурителни вноски) за периода са 3 178,8 млн. евро.
Размерът на извършените разходи през първото полугодие на 2026 г. по бюджета на ДОО е 7 280,4 млн. евро. Спрямо същия период на предходната година общо разходите по бюджета на ДОО са с 643,3 млн. евро (9,7 %) повече. Изразходваните средства представляват 47,7 % от разчетените със ЗБДОО 2026 г. разходи. От структурна гледна точка най-голям относителен дял в общите разходи заемат разходите за пенсии, обезщетения и помощи, изплащани на основание КСО – общо 7 231,6 млн. евро или 99,3 % от общия размер на разходите за отчетния период. 
Отчетените разходи за пенсии по бюджета на ДОО към 30.06.2026 г. възлизат на 6 495,9 млн. евро, което е с 603,8 млн. евро повече спрямо същия период на 2025 г. и представляват 48,1 % от разчета за годината. Основните причини за това са изплащането през първото полугодие на 2026  г. на осъвременените пенсии с 8,6 % от 1 юли 2025 г. и по-големия брой пенсионери, които получиха „великденски“ добавки към пенсиите през м. април 2026 г.
Отчетените разходи за краткосрочни обезщетения и помощи по КСО са в размер на 735,7 млн. евро. Спрямо същия период на миналата година изплатените обезщетения по КСО са с 38,3 млн. евро (5,5 %) повече. Спрямо разчета в ЗБДОО за 2026 г. изпълнението е 44,5 %.
· Национална здравноосигурителна каса
Общият размер на събраните приходи, помощи и дарения по бюджета на НЗОК за първото полугодие на 2026 г. възлиза на 1 555,3 млн. евро, което е със 154,1 млн. евро (11,0 %) повече в сравнение със същия период на предходната година. Постъпилите средства представляват 48,5 % от предвидените в Закона за бюджета на Националната здравноосигурителна каса за 2026 г. (ЗБНЗОК за 2026 г.) приходи. Постъпленията от здравноосигурителни вноски са в размер на 1 547,1 млн. евро, което е 48,5 % от предвидените в ЗБНЗОК за 2026 г. и със 154,1 млн. евро повече спрямо отчетените към 30.06.2025 г. Събраните неданъчни приходи към края на юни 2026 г. са 8,2 млн. евро, като основната част от тях са приходи от глоби, санкции и наказателни лихви. 
Полученият трансфер от Министерството на здравеопазването за финансиране на разходите за лекарствени продукти – ваксини и дейности по прилагането им за здравните дейности по чл. 82, ал. 2, т. 3 от Закона за здравето; за дейности за здравно неосигурени лица, включващи: комплексно диспансерно (амбулаторно) наблюдение при пациенти с кожно-венерически и психиатрични заболявания; интензивно лечение; дейности по чл. 82, ал. 1, т. 2 от ЗЗ, за сумите по чл. 37, ал. 6 от Закона за здравното осигуряване и за медицински изделия, помощни средства, приспособления и съоръжения за хората с увреждания извън обхвата на задължителното здравно осигуряване за отчетния период e в размер на 47,1 млн. евро.
Получените трансфери от централния бюджет (вкл. за поети осигурителни вноски) за периода са 912,5 млн. евро. 
Отчетените разходи към 30.06.2026 г. са в размер на 2 537,9 млн. евро и нарастват със 119,8 млн. евро (5,0 %) спрямо същия период година. Спрямо годишните разчети извършените разходи представляват 48,3 %.
Най-голям относителен дял в общите разходи (97,2 %) заемат здравноосигурителните плащания, които възлизат на 2 467,0 млн. евро. В отделните направления на здравноосигурителни плащания изпълнението на бюджета за първото полугодие на 2026 г. е следното:
· първична извънболнична медицинска помощ – 162,2 млн. евро; 
· специализирана извънболнична медицинска помощ  – 165,4 млн. евро;
· дентална помощ – 120,9 млн. евро;
· медико-диагностична дейност – 70,0 млн. евро; 
· лекарствени продукти, медицински изделия и диетични храни за домашно лечение на територията на страната  - 423,7 млн. евро;
·  лекарствени продукти за лечение на злокачествени заболявания в условията на болнична медицинска помощ  – 326,0 млн. евро;
· медицински изделия, прилагани в болничната  помощ – 67,4 млн. евро;
· болнична медицинска помощ – 1 090,2 млн. евро;	 
· други здравноосигурителни плащания – 41,2 млн. евро.
Като здравноосигурителни плащания следва да се третират и предоставените трансфери по договори за извършване на медицински услуги към бюджетни организации, в структурата на които има лечебни заведения по чл. 5 от Закона за лечебните заведения в размер на 54,6 млн. евро. Заедно с предоставените трансфери, усвоените средства за здравноосигурителни плащания възлизат на 2 521,7 млн. евро.
За периода са отчетени плащания в размер на 41,6 млн. евро за дейности за здравно неосигурени лица, лекарствени продукти, потребителска такса, медицински изделия за хората с увреждания и за лечение на лица до 18-годишна възраст по чл. 82, ал. 1а, 3 и 6 от Закона за здравето и на лица над 18-годишна възраст по чл.82, ал.1а и 6.
През първото полугодие на годината са отчетени 28,9 млн. евро за административни разходи на институцията, които включват разходите за персонал, за текуща издръжка и лихвени плащания. Усвоените средства за административни разходи заемат 1,1 на сто в структурата на общите разходи за отчетния период. Капиталовите разходи към 30.06.2026 г. са 0,3 млн. лв.



5.2 Общински бюджети
· Приходи
Приходите по бюджетите на общините към 30.06.2026 г. са в размер на  1 213,5 млн. евро, което представлява 50,6 % от разчетените към ЗДБРБ за 2026 г. постъпления в размер на 2 396,3 и с 63,6 млн. евро или с 5,5 %  повече спрямо събраните за същия период на 2025 г. Данъчните приходи по общинските бюджети са в размер на 558,4 млн. евро или 54,7 % от годишните разчети към ЗДБРБ за 2026 г. и с 4,2 % повече спрямо тези за същия период на 2025 г. Неданъчните приходи и помощите към 30.06.2026 г. възлизат на 655,1 млн. евро или с 41,3 млн. евро или 6,7 % повече спрямо същия период на предходната година. От имуществени данъци в общинските бюджети към 30.06.2026 г. са постъпили 553,9 млн. евро, което представлява ръст от 4,2 % спрямо същия период на миналата година. С най-значителен дял в приходите от имуществени данъци е данъкът върху недвижимите имот – 33,7 %, следван от данъка върху придобиването на имущество по дарения и възмезден начин – 33,0 %, данъка върху превозните средства – 32,2 % и туристическия данък – 1,2 %. Към 30.06.2026 г. по бюджетите на общините са постъпили 4,3 млн. евро от патентен данък и данък върху таксиметров превоз на пътници.
Общият размер на неданъчните приходи, постъпили по местните бюджети към 30.06.2026 г., е 648,4 млн. евро. Най-голям относителен дял в неданъчните приходи в общинските бюджети заемат приходите от общински такси (450,6 млн. евро) или 69,5 %, следват приходите и доходите от собственост (111,4 млн. евро) – 17,2 %, постъпленията от продажба на нефинансови активи (48,6 млн. евро) – 7,5 %, постъпленията от глоби, санкции и наказателни лихви (26,3 млн. евро) – 4,1 %, приходите от концесии (22,3 млн. евро) – 3,4 % и други неданъчни приходи (7,4 млн. евро) – 1,1 %. Съпоставени със същия период на предходната 2025 г., постъпленията от неданъчни приходи са с 30,2 млн. евро повече, като се наблюдава ръст във всички неданъчни приходи. 
Към 30.06.2026 г. по общинските бюджети са постъпили 6,7 млн. евро приходи от помощи и дарения.
· Разходи
Към 30.06.2026 г. общините са отчели общо разходи в размер на 4 229,2 млн. евро, включително за сметка на предоставени допълнителни трансфери главно от държавния бюджет и представляват 61,5 % от разчетите по ЗДБРБ за 2026 г. и със 22,5 % (776,1 млн. евро повече спрямо същия период на миналата година. Нелихвените разходи възлизат на 4 215,0 млн. евро. С най-голям относителен дял са разходите за персонал (заплати и възнаграждения, други възнаграждения и плащания за персонала и осигурителни вноски), които са в размер на 2 459,7 млн. евро – 58,2 %, следвани от  разходите за издръжка (вкл. разходи за членски внос и участие в нетърговски организации и дейности, платени данъци, такси и административни санкции), които са в размер на  808,1 млн. евро – 19,1 %. Разходите за субсидии възлизат на 228,8 млн. евро. В разходите за субсидии за нефинансови предприятия се отчитат предоставените от общините субсидии за вътрешноградски и междуселищни превози на транспортните фирми и дружества, които се планират в централния бюджет, както и тези, които се предоставят по решение на общинския съвет. Като разходи за субсидии за организации с нестопанска цел се отчитат отпусканите по решение на общинския съвет субсидии по реда на Закона за физкултурата и спорта за подпомагане дейността на спортните клубове в общините (отчитат се в местните дейности). Социалните разходи (текущи трансфери, обезщетения и помощи за домакинствата, вкл. разходите за стипендии) са в размер на 92,0 млн. евро.
Отчетените капиталови разходи са в размер на 626,4 млн. евро и в сравнение със същия период на 2025 г. са с 326,9 млн. евро повече. В общия размер на капиталовите разходи най-съществен дял – 55,3 %, заемат разходите за основен ремонт  – 364,3 млн. евро и за придобиване на ДМА – 40,2 % дял или 251,5 млн. евро.
Разходите за лихви към 30.06.2026 г. възлизат на 14,2 млн. евро, като към същия период на 2025 г. те са били 13,2 млн. евро. Увеличението към първото полугодие на 2026 г. спрямо същия период на 2025 г. се дължи на нарастването на размера на лихвените плащания по заеми от чужбина, които за 2026 г. са отчетени в размер на 6,6 млн. евро (с 1,2 млн. евро повече в сравнение със същия период на миналата година). По облигационните заеми платените лихви от общините са 0,2 млн. евро, което е с 0,2  млн. евро по-малко спрямо същия период на предходната година. По заеми към местни лица от страната (заеми от банки, заеми от „ФЛАГ“ ЕАД и др. местни лица) отчетените от общините разходи за лихви са 6,2 млн. евро, като техният размер е почти непроменен спрямо същия период на 2025 г. Отчетените лихвени разходи по задължения, представляващи форми на общински дълг (лихви по финансов лизинг и търговски кредити), са в размер на 0,07 млн. евро, а отчетените платени лихви по заеми, предоставени от централния бюджет и бюджетни организации са 0,2 млн. евро. Общините отчитат и други разходи за лихви към местни лица в размер на 0,8 млн. евро.
· Финансиране
Към 30.06.2026 г. по общинските бюджети от договори с чуждестранни кредитори са получени заемни средства в размер на 51,8 млн.евро. Средствата са по бюджетите на Столична община (50 млн.евро) и община Бургас (1,8 млн.евро) за финансиране на проекти за разширяване на столичното метрото и за изграждане на детска многопрофилна болница в гр. Бургас. Изплатените главници от общинските бюджети по външните заеми от началото на годината до 30.06.2026 г. са в размер на 11,5 млн. евро  – основно от Столична община. 
Към края на юни 2026 г. получените заемни средства от банки в страната, отчетени по общинските бюджети, са в размер на 401,1 млн. евро (основно заеми от ББР), а от други местни лица са 59,6 млн. евро (основно от „ФЛАГ“ ЕАД) или общо получените заемни средства от лица в страната са 460,7 млн. евро. Изплатените от общините главници по банкови заеми от страната са отчетени в размер на 26,4 млн. евро. Погасените главници по заеми от др. лица от страната са 38,9 млн. евро, в т.ч. 34,9 млн. евро към „ФЛАГ“ ЕАД, а останалите са по заеми към Фонд „Енергийна ефективност и възобновяеми източници“ и към други кредитори по договори за заеми по финансов инструмент, управляван от Фонд „Мениджър на финансови инструменти в България“ ЕАД. Общият размер на погашенията за периода по заемите от страната (65,3 млн. евро) е по-малък от получените заемни средства за същия период, поради което нетният размер на операциите по тези заеми за полугодието за 2026 г. е положителен (395,4 млн. евро). 
Погашенията за периода по емитирани през предходни периоди общински ценни книжа са отчетени в размер на 1,5 млн. евро от 5 общини. 
За отчетния период няма емитиран нов общински дълг. 
Другото финансиране /нето/ по общинските бюджети към 30.06.2026 г. е (-3,8) млн. евро, като съществена част от него представляват отчетените операции по Закона за управление на отпадъците. Нетният размер за периода на задълженията и погашенията по финансов лизинг и търговски кредити като форми на дълг е в размер на 0,2 млн. евро (1,0 млн. евро задължения и 0,8 млн. евро погашения).
Нетният размер на събраните средства и извършени плащания от общините за сметка на други бюджети, сметки и фондове е положителен и е в размер на 10,3 млн. евро.
Към 30.06.2026 г. отчетеният от общините нетен размер на операциите по придобиване на дялове, акции и съучастия е в размер на (-0,3) млн. евро, а нетният размер на представените кредити е (-21,2 млн. евро). 
Средства по общинските бюджети от приватизация на дялове, акции и участия за периода са отчетени в размер на 0,05 млн. евро.
Предоставените средства по възмездна финансова помощ за полугодието на 2026 г. са (-2,9) млн. евро, а възстановените са 0,7 млн. евро. 
Общините отчитат 1 119,6 млн. евро бюджетен преходен остатък, а наличността към края на месец юни 2026 г. (по банкови сметки и каса) нараства и е в размер на 1 670,3 млн. евро. Част от наличността по общинските бюджети към 30.06.2026 г. е под формата на срочни депозити, които са в размер на 39,8 млн. евро, а 50,8 млн. евро е размерът на остатъците по валутни сметки. Отчетената касова наличност (левова и валутна) по общинските бюджети е 1,2 млн. евро.	Част от наличността представлява остатък по текущи сметки в БНБ (280,3 млн. евро), а останалата е в други банки. Отчетената наличност в делегираните от държавата дейности е 886,4 млн. евро (53,1% от общата наличност), а в местните дейности е 783,9 млн. евро (46,9 %). 
В държавните дейности наличността е формирана най-вече от получени от общините през текущата година средства от субсидии (512,4 млн. евро). Следващата по размер наличност (182,5 млн. евро) в тези дейности е с източник средства, получени от общините също под формата на субсидии, но през преходни години. На трето място е остатъка от получени приходи в текущата и в предходни години общо за 142,0 млн. евро. Остатъци има и от получени средства от други бюджети и сметки за средства от ЕС (23,4 млн. евро), както и от средства с друг характер. 
Най-голяма част (356,2 млн. евро) от наличността в местните дейности е формирана от получени от общините през текущата година под формата на приходи и дарения. Съществена част е формирана и от средства от преходни остатъци (305,9 млн. евро). Остатъкът на получените през второто тримесечие на 2026 г. средства от субсидии е 61,6 млн. евро, а остатъкът от получени средства под формата на заемни средства е 44,9 млн. евро. Остатъци са формирани и от средства от други бюджети и сметки за средства от ЕС (6,1 млн. евро), от възстановени отчисления от РИОСВ (6,4 млн. евро) и др.

5.3 [bookmark: _Toc109906108]Бюджети на Българската национална телевизия, Българското национално радио и Българската телеграфна агенция 
Приходите на Българската национална телевизия (БНТ) към 30.06.2026 г. са в размер на 4,0 млн. евро, което представлява 75,0 % изпълнение на заложените приходи в разчетите към ЗДБРБ за 2026 г. и са с 2,7 млн. евро повече спрямо отчетените приходи за същия период на предходната година, в резултат на отчетени по-високи стойности постъпления от рекламна дейност. 
Отчетените приходи са постъпления от продажба на услуги, стоки и продукция (реклама, технически услуги, продажба на програми, приходи от почивно дело), наеми на имущество и други неданъчни приходи, помощи и дарения от чужбина.
Отчетените разходи по бюджета на БНТ са в размер на 25,5 млн. евро, което представлява 45,7 % от предвидените разходи в разчетите към ЗДБРБ за 2026 г. – 55,8 млн. евро. За периода са отчетени 23,9 млн. евро текущи разходи и 1,6 млн. евро капиталови разходи. Общият размер на отчетените текущи разходи включва: 13,9 млн. евро разходи за персонал и 10,0 млн.  евро разходи за издръжка (вкл. разходи за членски внос, платени данъци, такси и административни санкции). Отчетените разходи за персонал заемат дял от 54,4 % в общия размер на разходите за периода и надвишават отчетените разходи за персонал за същия период на 2025 г. с 1,4 млн. евро в резултат на увеличение на възнагражденията на служителите на БНТ със ЗДБРБ за 2025 г., индексация с 5 на сто на достигнатите към 31.12.2025 г. възнаграждения и промяна на минималната работна заплата съгласно ПМС № 243 от 2025 г. За периода са отчетени разходи и за сметка на одобрено финансиране в размер на 1,5 млн. евро съгласно Постановление № 38 на Министерския съвет от 2026 г. за приемане на План-сметка за разходите/трансферите по подготовката и произвеждането на изборите за народни представители на 19 април 2026 г.    
Средствата са усвоени за реализирането на основните цели и дейности на БНТ по подготовката, създаването и разпространението на национални и регионални програми съгласно разпоредбите на Закона за радиото и телевизията. През отчетния период са финансирани разходи и за сметка на преходен остатък от 2025 г.
Бюджетни взаимоотношения на БНТ - За периода е отчетен трансфер от централния бюджет в размер на 25,8 млн. евро., в т. ч. 4,4 млн. евро за поети осигурителни вноски и данъци. Отчетеният за периода трансфер от централния бюджет е с 1,9 млн. евро повече от отчетения трансфер за същия период на предходната година, поради отчетен по-голям размер разходи за персонал в резултат на  произтичащи промени от влезли в сила нормативни актове и отчетени разходи за сметка на одобрено финансиране съгласно ПМС № 38 от 2026 г.

Приходите по бюджета на Българското национално радио (БНР) към 30.06.2026 г. са в размер на 0,6 млн. евро, което представлява 64,1 % изпълнение на заложените приходи в разчетите към ЗДБРБ за 2026 г. (1,0 млн. евро). 
Отчетените приходи са постъпления от продажба на услуги, стоки и продукция (реклама, спонсорство, технически услуги, съвместни продукции, приходи от концертна дейност), наеми на имущество, глоби, санкции и наказателни лихви,  помощи и дарения от страната и от чужбина, и други неданъчни приходи.
Разходите по бюджета на БНР възлизат на 18,7 млн. евро, което представлява 50,5 % от предвидените разходи в разчетите към ЗДБРБ за 2026 г. – 37,1 млн. евро  и надвишават отчетените за същия период на предходната година разходи с 1,2 млн. евро. По-високите разходи са резултат от увеличение на възнагражденията на служителите на БНР със ЗДБРБ за 2025 г.,  индексация с 5 на сто на достигнатите към 31.12.2025 г. възнаграждения и промяна на минималната работна заплата съгласно ПМС № 243 от 2025 г. Отчетеният по-голям размер разходи се дължи и на одобрено финансиране в размер на 0,5 млн. евро съгласно Постановление № 38 на Министерския съвет от 2026 г. за приемане на План-сметка за разходите/трансферите по подготовката и произвеждането на изборите за народни представители на 19 април 2026 г.
За периода са отчетени 17,8 млн. евро текущи разходи и 0,9 млн. евро капиталови разходи. Общият размер на отчетените текущи разходи включва: 12,1 млн. евро разходи за персонал и 5,7 млн. евро разходи за издръжка (вкл. разходи за членски внос, платени данъци, такси и административни санкции). Отчетените разходи за персонал представляват 64,7 % от отчетените за периода разходи. Средствата са усвоени за реализирането на основните цели и дейности на БНР по подготовката, създаването и разпространението на национални и регионални програми съгласно разпоредбите на Закона за радиото и телевизията. През отчетния период са финансирани разходи за сметка на преходен остатък от 2025 г.
	Бюджетни взаимоотношения на БНР - За периода е отчетен трансфер от централния бюджет в размер на 17,8 млн. евро., в т. ч. 4,0 млн. евро за поети осигурителни вноски и данъци. Отчетеният за периода трансфер от централния бюджет е с 1,2 млн. евро повече от отчетения трансфер за същия период на предходната година, поради отчетен по-голям размер разходи за персонал в резултат на произтичащи промени от влезли в сила нормативни актове и отчетени разходи за сметка на одобрено финансиране съгласно ПМС № 38 от 2026 г.
Приходите на Българската телеграфна агенция (БТА) към 30.06.2026 г. са 0,3 млн. евро, което представлява 86,4 % от заложените приходи в разчетите за 2026 г. Средствата са основно от нетни приходи от продажба на услуги, стоки и продукция. 
Разходите по бюджета на БТА към 30.06.2026 г. са в размер на 4,3 млн. евро, което представлява 42,3 % от предвидените разходи в разчетите за 2026 г. Към края на месец юни са отчетени 4,3 млн. евро текущи разходи и 3,3 хил. евро капиталови разходи. Общият размер на отчетените текущи разходи включва: 3,7 млн. евро разходи за персонал и 0,6 млн. евро разходи за издръжка. Отчетените разходи за персонал представляват 86,2 % от общите разходи за периода.
Бюджетни взаимоотношения на БТА - За периода е отчетен трансфер от централния бюджет в размер на 3,9 млн. евро., в т. ч. 1,3 млн. евро за поети осигурителни вноски и данъци. 


Министерство на финансите, август 2026 г.			
 юни 2025 г.	
Текущи нелихвени разходи	Предост. тек. и кап. трансф. за чужбина	Капиталови р-ди*	Лихвени р-ди	Нето предоставени трансфери за др. бюджети	Вноска в бюджета на ЕС	4700.6220622446745	2.2571179499240732	913.96810458986715	349.4506010236064	7612.5414320262998	520.87479688930023	 юни 2026 г.	
Текущи нелихвени разходи	Предост. тек. и кап. трансф. за чужбина	Капиталови р-ди*	Лихвени р-ди	Нето предоставени трансфери за др. бюджети	Вноска в бюджета на ЕС	5079.9216929999993	1.8366449999999999	400.18624699999998	502.34433300000001	8166.1851549999992	560.26344500000005	
(млн. евро)





Приходи, помощи и дарения по консолидираната фискална програма
 към юни  2025 г. и 2026 г.
 юни 2026 г.	


Общо приходи, помощи и дарения	Данъчни приходи	Неданъчни приходи	Помощи и дарения	21573.826729999997	17799.133837999998	2661.6527370000003	1113.0401549999999	 юни 2025 г.	


Общо приходи, помощи и дарения	Данъчни приходи	Неданъчни приходи	Помощи и дарения	19951.903261530908	16294.336535895245	2953.6989963340375	703.86772930162647	
млн. евро



Разходи по консолидираната фискална програма към юни 2025 г. и 2026 г. 
юни 2025 г.	
Общо разходи	Текущи нелихв. разходи	Предост. тек.
и капит. трансф. за чужбина	Капиталови разходи*	Лихви	Вноска в бюджета на  ЕС	21667.394770506642	18713.24098975883	16.210107217907488	2053.4062965595167	363.66258008109094	520.87479688930023	юни 2026 г.	
Общо разходи	Текущи нелихв. разходи	Предост. тек.
и капит. трансф. за чужбина	Капиталови разходи*	Лихви	Вноска в бюджета на  ЕС	23990.036662000002	20508.812987000001	15.550469	2388.6696029999998	516.74015799999995	560.26344500000005	
млн. евро

